Arteagabeitia Eskola: apirila 2017\n1.mailakoek landareei buruzko proiektu ederra egin dute!!. Lan bikaina, neska-mutilak!!\nEtiketak Landareak , lh1\nostirala, apirilak 7\n4 urtekoak gelan antzezten eta 3 urtekoak asmakizunekin jolasten!\n4 URTEKOAK IPUINA ANTZEZTEN\nIZAKI BIZIDUNAK OSO GARRANTZITSUAK DIRA GURE BIZITZARAKO ETA NATURA NOLA ZAINDU BEHAR DUGUN IKASI DUGU GELAN IPUIN BATEN BITARTEZ.\n“GIZAKIA GURE LAGUNA” IZAN ZEN LANDUTAKO IPUINA ETA HAIEN PERSTSONAIAK ETA PAISAIAK AZTERTU GENITUEN URDAIBAIKO BIODIBERTSITATEA EZAGUTZEKO.\nHAIEN AZALEAN SARTZEKO ANTZERKI BAT PRESTATZEA BURURATU ZITZAIGUN ETA TXOTXONGILOAK, PAISAIEN DEKORATUAK ETA TEXTOA PRESTATU GENITUEN.\nANTZEZTEKO EGUNA HELDU ZENEAN GELA BATEKOEK BESTE GELAKOEI EGIN GENION ETA GERO ALDREBEZ. IPUIN BATETIK ANTZEZLAN DESBERDIN ATERA ZIREN, BAINA PRIMERAN EGIN GENUEN GUZTIOK.\nHiruhilabetean behin, Pipitaki Papataki lehiaketa egiten dugu. Atzo elkartu ginen Haur Hezkuntzako neska-mutil guztiak ospatzeko. Hiruhilabete honetako asmakizuna honako hau izan da: “Itsasoaren erdian, animalia handi-handia, iturria dauka bizkarraren erdian. Pipitaki Papataki zer den nork daki?”.\nLau urteko mutiko batek irabazi zuen eta Balkik puxika bat oparitu zion. Ez dizuegu esango erantzuna baina jakin dezazuen hiru urteko neska mutilok asmatu genuela.\nGaur Aste Santuko oporrak hasten dira, ondo pasa maspasa!!\nEtiketak HH3 , HH4\nEtiketak HH5 , korrika\nKorrika Txikian parte harte genuen!!!\nEskolan ere, Korrika Txikia antolatu genuen eta Euskararen aldeko korrikan ibili ginen!!!\n2. mailakoek atzo eta 1.mailakoek gaur Balkirekin Korrikaren ibilbidea egin dute!!!!\nEtiketak korrika , lh1 , lh2\nDonostiraino ailegatu da 3.mailakoen eskutiz!!!!!!!!!!!!!!!!!!\nPasa den martxoaren 30ean egun ederra pasatu genuen Oñatin. Heltzerakoan Imanol eta Aimar gure zain zeuden Natur Eskolara joaten laguntzeko, Maite eta Idoiarekin elkartzeko.\nHan 4 talde egin genituen mendiko bidea egiteko. Hasieran basotik, animalien aztarnak eta bizilekuak bilatzen eta zuhaitz mota desberdinak ezagutzen; gero zelaiak, kolore askotako lorez beterik, udaberrian gaudela ez ahanzteko( nahiz eta mendi tontorretan orain dik elurra egon ) eta azkenik baserrietako animaliak: Txikipottoka, untxiak, oiloak, behiak, txahalak, ahuntzak… Batzuei jaten ematen ibili ginen. Bai dibertigarria !!\nAsko ibili ondoren, nekatuta eta gosez, Natur eskolara bueltatu ginen bazkaltzeko. Sabela bete ostean eta eguna primeran borobiltzeko kandela-tailerra.\nEguraldi ona eta egun zoragarria benetan!!!!\nastelehena, apirilak 3\nEtiketak lh3 , txangoak\n4.mailakoek gure Balki Saratik Doneztebera eraman dute !!


Bideokonferentziak egiteko hain ezagunak ez diren plataformak aurkezteko bideoa prestatu dizuegu - etakitto.eus\nBideokonferentziak egiteko hain ezagunak ez diren plataformak aurkezteko bideoa prestatu dizuegu\nKoronabirusaren eraginez orain arte ezagutzen ez genuen konfinamendu, koarentena edo isolamenduari aurre egitera derrigortuta ikusi ditugu gure buruak eta, normala den bezala, horrelako aldaketa bortitzetara egun batetik bestera moldatzea zaila izaten da beti. Hala ere, teknologia berriek etxetik “ihes” egiteko (modu birtualean, jakina) hamaika ate eta leiho zabaltzen dizkigute: informazioa jasotzeko zein hedatzeko, lana etxetik egiteko, familiarekin kontaktuan egoteko… baita koadrilako lagunekin berba egiteko ere! Bideokonferentzia bidez hainbat lagunekin batera aritzea ahalbidetzen duten aplikazio eta plataformen erabilerak izugarri egin du gora. Batzuk oso ezagunak dira eta milaka erabiltzaile dituzte, baina horiek dira onenak? Ala zuentzat askoz egokiagoak izan daitezkeen beste batzuk daude?\nKoarentenak derrigortuta, askok aldatu behar izan ditugu gure lanerako moduak eta sormen-ahalmena ere piztu zaio askori: berez …eta kitto! aldizkarirako argazkilari lana egiten duen Malen Jainaga bideoak egitera animatu zaigu eta emaitza ikusgarria izan da, hemen daukazue lehena.\n« Sofia Machin eta Nuria Robleño: “Covid-19ak beste modu batera lan egiteko aukera eman digu” Hizkuntz maileguak: zergatik koronabirus, eta ez koroabirus? »


Euria egin arren, Ondarroako Korrika Txikiak jendetza batu du - Lea-Artibai eta Mutrikuko Hitza : Lea-Artibai eta Mutrikuko Hitza\nEuria egin arren, Ondarroako Korrika Txikiak jendetza batu du\n17:00ak puntuan Kamiñazpitik atera da euskararen aldeko martxa txikia. Herriko txikienak protagonista izan dira, eta ibilbidea ziztu bizian egin dute.\nArtelan kultur elkarteko kideak, Kantoipen, lekukoa eramaten.\nArin eta pozik. Horrelantxerik parte hartu dute ondarrutarrek Korrika Txikian. Arduradunek bozgorailuetatik lasai joateko esan arren, emozioak gehiago eginda edo, martxa ziztu bizian egin da; Kamiñazpitik 17:00ak puntuan irten eta 13 minututan Musika Plazan zeuden korrikalariak. Oro har, umeen poz aurpegiak eta ilusioa izan dira nagusi. Eta nola ez, ehunka gurasok ere martxan parte hartu dute; Musika Plazara arnas estuka ailegatu denik ere egon da.\nErlazionatutako edukiaORDUTEGIA: Korrika Txikiak Lea-Artibain eta Mutrikun


Mizerinoren piramidea - Wikipedia, entziklopedia askea.\nMizerinoren Piramidea (Mizerino, Menkaura faraoiaren izen greziarra da) Gizako nekropolian aurkitzen diren hiru piramideetatik txikiena da. Mizerino edo Menkaurari, IV. dinastiako faraoia zena, ematen zaio piramide hau eraikitzeko agintzea. Bere garaian, "Piramide jainkotiarra" bezala ezaguna, hil multzoko zati zen, ondoko beste hiru piramiderekin, hil tenplu bat, haraneko tenplua, eta bi tenplu hauek lotzen zituen prozesio galtzada batekin batera.\nAntzinatean, piramide hau, granito arrosazko hamasei ilararekin estalita zegoen, Asuaneko harrobietatik zetorren granitoa, gainontzeko estaldura, Turako kareharrizko blokeekin osatuta zegoen arren. Gaur egun, piramideak ia ez du bere jatorrizko estaldurarik, haren erdigunea osatzen duten ilara erregularrak ikus daitezke. Oinarritik gertu, jatorrizko granitozko estalduraren ilara batzuk daude. Piramideak bere iparraldeko aurpegiaren erdialdean, zulo handi bat du, ziur aski arpilaketan aritu zirenek egina, modu honetan, hil ganberara heltzea lortu ez zuten arren.\nXX. mendean eginiko indusketa arkeologikoetan zehar, barruan zurezko sarkofago bat zuen basaltozko sarkofago bat aurkitu zen, giza itxurakoa, barnean momia bat zuena. Baina zurezko barne sarkofagoa ez zen Mizerinorena, XXVI. dinastiako pertsonaia garrantzitsuren batena zen. Basaltozko sarkofagoa, Espainiako Cartagena hiriaren kostaldean urpean galdu zena, ziur aski bazen Mizerinorena.\nGranito arrosazko estalduraren hondarrak.\nGaraiera: 66 m\nOinarriaren aldeak: 104,6x102,2 m\nMaldaren angelua: 51º36'21"\nBolumena: 235.182 m³\n(Gaztelaniaz)Mizerinoren Piramidearen neurriak eta ondoko piramideak (GIII-a GIII-b GIII-c)\nMultimedia: Pyramid of Menkaure\nAzken aldaketa 27 azaroa 2019(e)an, 20:55(e)tan


NABARRALDEn gure memoria kolektiboa berreskuratzeko eta ezagutzeko ahaleginean urte asko daramatzagu. Ahanzturaren aitzinean gertatutakoak ikasi baino ez dugu, egungo egoerara ailegatzeko.\nGure historiaren kontzientziak, bai eta talde ondarearen beste forma batzuek ere, nor garen esanen digu, egungo errealitatean bizi ditugun arazoetako asko nondik datozen ulertzen lagunduko digu, eta etorkizunari elkarrekin ekiteko orduan gure erreferenteak zeintzuk diren argi ikusten ahalbidetuko digu.\nGuretzako, nafar Estatuko hiritarren baldintza politikoa bete-betean berreskuratzea gure oinarrizko eskubide demokratikoa da, nahitaezkoa gainerako eskubideak modu egokian gauzatzeko. Gizakiaren zein gizataldearen presentzia esan nahi du honek munduko kultur, hizkuntza eta ekonomiaren alorrean.\nNABARRALDE, honela, ikerketa-proiektu gisa eraikitzen da, ezagutza, sustapena, bilgunea... eta funtsezko helburua du, hain justu, kulturaren, historiaren eta gizatalde gisa eratzen gaituen guztiaren zabalkunde handiena egitea.\nNABARRALDE tresnaren beharraz uste osoa dugu, eta haren sorkuntzan unibertsitate, enpresa eta lanbide ugaritako hainbat pertsonak hartzen du parte. Baina honelako proiektu bat ez da bideragarria gizartearen babes zabalik gabe. Zure laguntza behar dugu, bai ikerketa moduan, esku-hartze moduan... baita sustatze soilarekin ere. Oinarri ekonomiko sendoak askatasuna eta indarra ematen du lan egiteko.\nJarraian fitxa bat duzu atxikirik, nahiko bazenu, bete eta bidaltzeko. NABARRALDEko helbidea erabil horretarako, edo telefonoz deitu. Sustatzaile eginez gero, gure materiala jasoko duzu (Kazeta hilabetekaria, Haria buletina, bestelakorik) hori baita NABARRALDEren eta sustatzaileen arteko lotura eta harremana.


Udazkeneko Multimedia Eskola 201.0, izena emateko epea zabalik - Aiaraldea - Aiaraldea.eus\nUdazkeneko Multimedia Eskola 201.0, izena emateko epea zabalik\nAiaraldea Komunikazio Leihoa 2010-10-22 19:11\nAiaraldea Komunikazio Leihoa ireki genuenetik etengabe saiatu gara euskarari espazio berriak irekitzen; leiho handi eta txikiak, kolore bizi, apal eta nabarretakoak, kolektiboak eta norbanakoenak...denak ere euskaratik eta euskaraz.\nUdazkeneko Multimedia Eskola 201.0\nEta oraingoan egitasmo berri bat aurkeztera gatoz; Udazkeneko Eskola Multimedia 201.0, hain zuzen ere. Zer eta euskarri teknologikoak gurean euskarara zabaltzeko eta euskarak euskarrri tekonologiko horiek baliatzeko.\nGero eta gehiago dira mundu global honetan komunikazioa garatzeko sortu eta garatzen diren tresnak. Digitalizazioak eta sareak ekarri dituen iraultza txikiak inoiz baino eskurago jartzen digu "edozer" egiteko aukera, txikienak ere handien pareko jarduteko aukera. Eta hor kokatzen da ere euskararen erronka.\nGure hizkuntza txuri-beltzetik atera eta ahal beste euskarri baliatuz nonahi zabaltzeko aukera paregabea. Aiaraldea Komunikazio Leihoan lanean dihardugun pertsonek argi izan dugu hasieratik; euskararentzako espazioak irabazi eta, ahal dela, kolorez eta dinamikotasunez jendarteratzeko erronkari heldu. Ikus-entzunezkoak, sareak, euskarri digitalak, sare sozialak...eta han hemenka topa ditzakegun dozenaka tresna, denak gure hizkuntzaren normalizaziorako baliatu.\nIkastaroak eta hitzaldi-tailerrak\nHorretarako, baina, ezagutu eta erabiltzen jakin behar. Eta hartara dator, hain zuzen ere, orain aurkezten dizuegun Udazkeneko Eskola Multimedia 201.0. Bertan Aiaraldeko herritarrei zabaldutako 4 ikastaro luze antolatu ditugu; Bideogintza, Zinemagintza, Blogak eta Sare sozialak eta Argazkigintza digitala. Iraupen desberdinetako ikastaroak denak ere, baina tresna horietan ondo eta sakon trebatzekoak.\nEra berean, eta aurtengo eskola osatze aldera, beste lau hitzaldi-tailer ere prestatzen ari gara, urtea bukatu baino lehen Aiaraldeko herri desberdinetan egitekoak; telefono bidezko bideo-streaming-a, ikusentzunezko proiektuen garapena, eta Hamaika Telebistaren aurkezpena, besteak beste.\nHorien guztien informazio zehatzagoa jaso nahi izanez gero, prestatu dugun eskuorri digitala kontsultatzea duzue (KASU NAHI GABE ESKUORRIAN IZENA EMATEKO EPEA GAIZKI DAGOELA; Azaroaren 1ean bukatzen baita epea -eta ez 7an- barkatu akatsa), HEMEN klik eginez.\nIkastaroak zein egun eta ordutan egingo diren, parte-hartzaile eta irakasleen arabera erabakiko da, ikastaro bakoitza aurkezten den egunean zehaztuko dena.\nIkastaroetan parte hartzeko izen ematea ireki dugu dagoeneko, eta azaroaren 1era bitarte -astelehena- aukera izango duzue gogokoen duzuen ikastaroa hautatzeko. Lekuak mugatuak dira, eta izen emateko ordenaren arabera osatuko ditugu euretan parte hartuko duten pertsonen zerrendak, argi ibili beraz.\nHorretarako, helbide elektroniko honetara mezua idatzi behar duzue izen-abizenak, aukeratutako ikastaroa, adina, harremanetarako telefonoa eta zuen helbide elektronikoa adieraziz: ume2010@aiaraldea.com\nEskola hau antolatzeko lanean lagun izan ditugu Arabako Foru Aldundia, Algitech enpresa, Amurrioko Zaraobe Institutoa eta Laudioko Udal Lanbide Heziketa Eskola, eskerrak eurei ere eta nola ez, gure euskarrietan bere argazkia erabiltzeko baimena eman digun Iban Pagaldayri.


“Zer egin subsuntzio errealarenpean?”. Tailerra eta bilera - Bulegoa z/b\n“Zer egin subsuntzio errealarenpean?”. Tailerra eta bilera\n“Iraultzak ez du soilik izan behar langileek kapitala desjabetzea, ekoizteko baliabideak bahitzea, edo hori langileen izenean egitea. Iraultzak zuzenean suntsitu behar du erreprodukzioko harremana, langileak langile diren aldetik hori baitira eta hori bilakatzen baitira bertan –eta kapitala balioa balioztatzen den aldetik–. Iraultza komunista izango da edo ez da ezer izango. Horrela sortutako iraultzari ‘komunizazio’ esaten diogu guk”.\nEndnotes: “Krisia klase-harremanean”\nAurtengo apirilean, irakurketa-talde bat jarri genuen abian, gure orainari buruzko kezka batzuei buruz hausnarketa egiteko elkarrekin. Gure hasierako asmoa izan zen kapitalismoaren egungo egoera hobeto ulertzen saiatzea, eta geure buruari galdetzea zein politika-mota izan daitezkeen kritiko, desiragarri eta eraginkor subsuntzio errealarenpean. Aldi berean, politika horiek gaur egungo praktika artistikoetan dituzten ondorioak ikertzen saiatu ginen. Ray Brassier filosofoak orain dela gutxi idatzitako “Wandering Abstraction” testua hartu genuen abiaburutzat, irakurketen eta eztabaiden kateari ekiteko. Testu horretan, Komunizazio eta Azelerazionismoaren joera teorikoak aztertzen eta zalantzan jartzen dira. Egungo marxismoaren bi joera heterodoxo horiek orainaz egin nahi dute gogoeta. Biak Marxengandik abiatu arren, zalantzan jartzen dute proletarioak subjektu iraultzailea direnik subsuntzio errealarenpean. Kasu horretan, komunizazioa ez dator bat Tiqqun edo Komite ikusezinak hitzaz egiten duen erabilerarekin; gehiago hurbiltzen da talde batzuek egiten duten teorizaziora, adibidez, Théorie Communiste, Endnotes, Blaumachen, Riff-Raff eta SIC- International Journal for Communisation taldeetara.\nBilera azaroaren 28an, 29an eta 30ean izango da, eta jarraipena emango die irakurketa-taldean hasitako hausnarketei. Parte-hartzaileak: Federico Corriente, Anthony Iles, Rob Lucas eta Zoe Sutherland (Endnotes), Anna O’Lory (SIC), Marina Vishmidt eta Ray Brassier. Loty Negartik eta Mattinek koordinatuko dute bilera, eta ingelesez izango da. Zuzenean ikusi ahal izango da streaming bidez, hemen: (http://www.tea-tron.com/teatron/TVTRON.do)\nBileran parte hartu nahi baduzu, idatzi helbide honetara: bulegoa@bulegoa.org.\nLoty Negartiren eta Mattinen aurkezpen testua hemen deskargatu ahal dozu.\nAzaroaren 28a, ostirala\n19:00-21:00. “Espainiako estatua eta teoria komunizatzailearen sorburuak: ultraezkerretik egungo unera”. Federico Corriente (gaztelaniaz)\nAzaroaren 29a, larunbata\n10:30-11.30. “Honek ez du ezer ekartzen ondorioz”. Anthony Iles\n11:30-12.30. “Ezeztatzeko prozedurak: eta haien paradoxetako batzuk”. Marina Vishmidt\n15:30-16.30. “Oroitzapenak”. Anna O’Lory\n16:30-17:30. Ray Brassier-en erantzuna (bideoaren edo testuaren bidez)\n17:30-18:30. “Osotasun faltsuek ez dute irtenbiderik”. Zoe Sutherland eta Rob Lucas\nAzaroaren 30a, igandea\n11:00-14:00. Azken irakurketa-saioa taldeko parte-hartzaileekin eta txostengileekin.\n“Espainiako estatua eta teoria komunizatzailearen sorburuak: ultraezkerretik egungo unera”. Federico Corriente\nTestuak hiru zati ditu. Lehen zatiak komunizazioaren teoriaren sorburuak lantzen ditu, ultraezker historikoa abiaburutzat hartuta; bigarren zatiak lehen komunizatzaileek (gehienbat Dauvék) MIL – Askapenerako Mugimendu Iberiarrarekin eta Etcétera taldearekin izan zituzten harremanak aztertzen ditu; eta azken zatiak Espainiako egungo egoera ikertzen du azaletik, komunikazioaren teoria ezagutzera emateko.\n“Honek ez du ezer ekartzen ondorioz”. Anthony Iles\nAspaldi honetan, subsuntzioa modu informalean erabiltzen da. Jendea, hau, hori, hura… gaur egun dena dago subsuntzioarenpean! Subsuntzioaren menpe-menpean, egia esan. Iraganean, alienazioa eta reifikazioa zernahitarako hitz bilakatu ziren; eta aldi berean gaur egungo ondoeza adierazten zutenez, haien berezitasuna galdu zuten era horretan. Alienazioak batez ere deskribatzen du langileak nola bereizten diren beren lanaren emaitzatik eta, beraz, beren jardueratik bertatik. Oinarrizko premisa hori eta kapitalak autonomizazio-prozesuak biziagotzearen ondorioz alienazioa areago zabaltzeko prozesua aski zentzugabeak dira berez. Beharbada, ez da beharrezkoa kontzeptu hori esparru existentzia batera hedatzea edo proiektatzea. Subsuntzioa “osoa” dela eta “iraultza jarraitua eta etengabe errepikatua” dela dioen proposizioaren arabera, kapitala istorio dinamikoa da, istorio horretan menderatzeko aldiak ez dira arian-arian garatzen. Saio honetan zehatz aztertuko dudanez, Theodor Adornok subsuntzioaz eta reifikazioaz egin zuen interpretazio emankorraren (txarraren) ondorioz, artearen autonomiaz teorizatuko duen ideia gaizki ulertuko da oro har. Ildo horretan, artearen heteronomiaz egingo dut eztabaida, eta subsuntzio errealaren baldintzapean hori ezabatzeko dauden ikuspegi arazotsuak aztertuko ditut.\n“Oroitzapenak”. Anna O’Lory\nTestu honek erantzuna ematen dio Ray Brassier-en “Wandering Abstraction” (“Abstrakzio alderraia”) saiakerari, komunizazioak dituen arazoei buruzko ikuspegi batetik abiatuta, Sic aldizkarian agertzen den moduan. Ez du Endnotes-en izenean erantzunik eman nahi, hori baita Brassier-en kritikaren helburu nagusia. Gehienbat bere saiakeran dauden osagai modernistez egin nahi du eztabaida, saiakera horrek, hemen argudiatzen denez, oztopoak baititu harreman sozial kapitalistei buruzko kritika sakonagoa egiteko.\n“Ezeztatzeko prozedurak: eta haien paradoxetako batzuk”. Marina Vishmidt\nHitzaldi honetan, praktika eta pentsamendu politiko erradikaletako “auto-ezabaketa” nozioaren historia laburra landu, eta sakon aztertuko dugu “auto” aurrizkiak inflexio desberdinak hartu dituela feminismo materialistan, tradizio erradikal beltzean, eta komunizazioaren teorian eta bere hizketakideengan. Autoezabaketaren nozioa aski paradoxikoa izan da, aukera baina aldi berean oztopoa izan baita borrokaz teorizatzeko ahaleginei begira, dauden antagonismoen aukeren barruan eta beren mugen barrena edo inguruan.\n“Osotasun faltsuek ez dute irtenbiderik”. Zoe Sutherland eta Rob Lucas\nLan-prozesua izan da kapitalak benetan subsumitu duen kontu bakarra. Subsuntzio hori ekoizpen kapitalistaren moldeak agertzean izan zen lehenengo aldiz. Hortaz, subsuntzio erreala eta kapitala, berez, oso antzekoak dira. Sorrera horrelakoa izan zela kontuan izanik, kapitalak lana subsumitzeko prozesuak aurrera egin du, eta, batzuetan, atzera ere egin du, oso eredu desberdinak izan baititu planetan barrena. Subsuntzioaz era zabalagoan eta gaurkotuagoan hausnartzeko ahaleginek lotura izan dezakete osotasun faltsuan oinarritutako errealitate sozialaren ontologizazio soil batekin. Horren arabera, osotasun soziala entitate berezi gisa agertzen da, eta bere funtsa edo bere abatarretako bat kapitala da inplizituki. Ontologizazio horren ondorioetako bat da aldaketa historikoari lotutako gaiak –sorrera, periodizazioa edo gainditze iraultzailea– aporia metafisiko bilakatzen direla. Aporia horiek tradiziozko buruhauste teologikoak bezain erakargarriak izan daitezke, eta haiek ere energia intelektualeko kopuru izugarriak kontsumiaraz ditzakete. Hala ere, buruhauste-joko horiek ez ditugu beti jokatu behar.\nRay Brassier filosofiako irakaslea da Beiruteko Unibertsitate Amerikarrean (Libano). Oraintsu atera dituen argitalpenen artean, hauek ditugu: “Hizketaldiak Suhail Malikekin”, hemen: Realism Materialism Art, C. Cox, J. Jaskey, S. Malik arg. (Sternberg, Berlin, inprimatzen); “A Speculative Autopsy”, Peter Wolfendale-ren Object-Oriented Philosophy: The Noumenon’s New Clothes liburuaren epilogoa (Urbanomic, Falmouth, 2014); “Prometheanism and its Critics”, hemen: Accelerate: The Accelerationist Reader, A. Avanessian eta R. Mackay arg. (Urbanomic-Merve Verlag, Falmouth-Berlin, 2014); “Genre is Obsolete”, hemen: Zarata eta Kapitalismoa, Mattin eta A. Iles arg. (Arteleku Audiolab, Donostia-San Sebastián, 2009); Nihil Unbound: Enlightenment and Extinction (Palgrave MacMillan, Basingstoke, 2007).\nFederico Corriente (Kairo, 1965) itzultzailea da. Egile hauen lanak itzuli ditu, besteak beste: Guy Debord, Alèssi dell’Umbria, Lewis Mumford, William Morris, Henry James, Oscar McLennan eta Irvine Welsh. Komunizazioaren joerei buruzko testuak gaztelaniaz paratu dituen itzultzaile nagusia da, eta Endnotes taldearekin aritu da gehienbat.\nAnthony Ilesek teoria eta fikzioa lantzen ditu, eta Londresen bizi da. Doktoregaia da Middlesexeko Unibertsitatetik, eta Mute / Metamute aldizkariko lankidea eta Anguish Language proiektuko editorea da (http://anguishlanguage.tumblr.com/)\nRob Lucas Endnotes taldeko kidea da.\nAnna O’Lory SIC (International Journal for Communisation) aldizkariko kidea da.\nZoe Sutherland Endnotes taldeko kidea da.\nMarina Vishmidt idazlea, editorea eta kritikaria da. Arteari, lanari eta balioari buruzko gaiak dira bere lanaren ardatza. Londresen bizi da, eta lan hauek egin ditu: Speculation as a Mode of Production (Brill, inprimatzen) eta A for Autonomy, Kerstin Stakemeier-ekin batera idatzia (Textem, inprimatzen). Aldizka, Anthony Iles eta Melanie Gillianekin batera idazten du. LABOUR, PERSONA, the WE Voice aldizkari feminista argitaratzen du, Melissa Gordon artistarekin batera. Besteak beste, argitalpen hauetan atera dituzte bere lanak: Mute, Afterall, Texte zur Kunst, ephemera, South Atlantic Quarterly, Parkett eta OPEN!. Bestetik, Anguish Language (Archive Books, inprimatzen) eta The Routledge Companion to Art and Politics (inprimatzen) bezalako katalogo eta liburuetako argitaratzailekidea izan da. Teoria irakasten du Dutch Art Institute-n, eta eskolak eman ditu Berlingo Arteen Unibertsitatean, Londresko Central Saint Martins-en eta Goldsmiths-en, eta Kopenhagen eta Stockholmeko errege-akademietan. Artistek kritika- eta erakusketa-guneetan kudeatzen dituzten ikus-entzuneko proiektuetan hartu du parte aspaldi honetan, esate baterako, zinema feministako Cinenova banatzailearekin eta Full Unemployment Cinema-rekin.


Zuntz optikoko udal sare neutroaren kostua eta finantzaketa\nTokiko Enplegua eta Iraunkortasuna sustatzeko 2010eko Estatu Fondoaren kargura finantzatu zen nagusiki elektronikaren alderdia, bai eta proiektuaren arabera 11 konexio-nodotan banatu den sare nagusiaren garapena ere. Era berean, udalerriko auzoetako batean saio pilotua egin ahal izan zen horrela, Telekomunikazioen Merkatu Batzordeak aztertu eta baimenduta, saioa egin, testak burutu eta akatsak zuzendu ahal izateko. Ildo beretik, sarearen mantentze teknikoari buruzko hainbat aukera zehaztu ahal izan dira. 2011ko urrian burutu zen azkenik sarea.\nSare nagusia ezarri ondoren, Ermuko Udalaren Osoko Bilkurak proiektuari jarraipena eman eta zuntz optikoa nodo horietako bakoitzetik atari bakoitzera eta etxebizitza bakoitzera eramateko aukera aztertu zuen. Azkenik, Promoción Económica de Ermua, SA udal enpresa publikoa (sozietatearen kapitalaren % 100 Ermuko Udalarena) aukeratu zen lan hori egiteko eta, azkenean, sarearen kudeaketaz arduratzeko.\n2012ko ekainean Ingenería de Telecomunicaciones Aplicaciones y Proyectos TIC enpresari esleitu zitzaion proiektua eta, behin idatzi eta onartu ondoren, sozietatearen batzar nagusiak (Ermuko Udalaren Osoko Bilkurak) bigarren mailako sarea egiteko eta FTTH zuntz optikoko sarea eta GPON teknologia antolatu eta eraikitzeko lanak esleitzeko lehiaketa publikoa abiarazi zuen. Azken batean, zuntz optikoa nodo horietako bakoitzetik atari eta etxebizitza bakoitzera eramatea.\nAzpiegitura hori garatzeko inbertsioa 4.000.0000 eurokoa izan da (BEZ barne).\nHorretaz gain, Promoción Económica de Ermua, SAren hainbat batzar nagusitan (Ermuko Udalaren osoko Bilkuretan) proiekturako finantzaketa onartu da. Alde batetik, sozietatearen kapitala 2,5 milioi eurotan handitu da Ermuko Udalaren baliabide propioen bidez, gehi Eusko Jaurlaritzaren 15 urterako kreditu baten bidez (inbertsioaren % 50), zientzia- eta teknologia-arloko inbertsioetarako deialdi publiko baten esparruan.


Uzarraga bizirik mantentzen laguntzeko deia egin dute - Antzuola - Goiena.eus\nUzarraga bizirik mantentzen laguntzeko deia egin dute\nOihana Elortza 2013-06-23 22:23\nUzarraga ingura ezagutzeko irteera egin dute goizean, eta Uzarraga herritarren gunea dela aldarrikatu dute Uzarraga Bizirik plataformako kideak.\n"Uzarraga herritarren gunea dela uste dugu. Auzotarrek erabili dute beti. Elizak zuen jabegoa, baina utzi egin du, hustu egindu, eta guk gura dugu Uzarraga zutik mantentzea eta herritarrendako erabilera bultzatzea. Eta aldarrikapen hori egiteko antolatu dugu Uzarraga ezagutzeko irteera", adierazi zuen domeka goizean Uzarraga Bizirik plataformako Jose Mª Iturbe antzuolarrak.\nUzarragan sortu zen Antzuola. Uzarragakoa izan zen Antzuolako lehen parrokia. Eliza horrek eraldaketa bat baino gehiago izan ditu eta horiek ikusi zituzten, besteak beste, domekan 10:30ean egin zuten irteeran. "Auzoko eskola ere hementxe egon zen 1965 urte ingurura arte, lehengo elizako sakristian", erakutsi zien Iturbek irteeran parte hartu zuten 30 lagun ingururi.\nIturriaren sorlekua eta hilerri zaharra ere bisitatu zituzten. "Pinudi batean dago eta ez da oso ezaguna, gertu egon arren, baina Debagoieneko hainbat jauntxo hemen lurperatu zituztela dioten dokumentuak badaude", azaldu zuen Iturbek. "Beheko iturria 1960ko hamarkadakoa da, baina horren sorlekua eta batez ere ura garraiatzen duen bidea oso zaharrak dira, harrizko tuberia batetik behera doa ura", jarraitu du. Uzarraga bizirik mantentzen laguntzeko deia, "bakoitzak ahal duen neurrian", egin diete herritarrei plataformako kideek.\nUdal ordezkarien urteroko zita\nSan Juan egunean festa handiak egin ohi zituzten Uzarragan. Duela 35 urtera arte, adibidez, udal ordezkariak hara joaten ziren, eta dantzariek arkua egiten zieten, goiko argazkiak ikusten den moduan. Balentina sukaldariaren ostatuan bapo bazkaltzen zuten guztiek. Elizak ere duela urte gutxira arte eutsi dio lorak bedeinkatzeko ohiturari. Domekako ekitaldira elizgizonak ere gonbidatu zituzten herritarrak, baina ez dira joan. (Beheko argazki zaharrean, Tomas Arbulu alkatea 1992ko San Juan egunean)


Euskara eta Euskal Literatura»Euskara eta Euskal Literatura\nEuskal Herriko teatroa Gabriel Arestiren garaitik gaur egunera\nGaia bere tokian uzteko zenbait ohar\nEuskal teatroaz ari bagara, eta hain zuzen ere, gaur egungo euskal teatroaz ari bagara, zenbait ideia garbi utzi behar ditugu hasi baino lehen, ondorengo azterketa ilun edo ulergaitza suerta ez dadin.\nTeatroa, berez, publikoaren aurrean antzezteko sortua den zerbait da. Horretan ez omen dago duda izpirik. Hala ere, aldez aurretik egile batek, dramaturgo batek idatzi ohi du gero taula gainean ikusiko dena, eta hauxe da, hain zuzen, literaturaren arloarekin duen lotura. Ondorioz, teatroaren historia bat egiten denean, egileen historia bat egiten da, izen propioak izaten baitira erreferentzia nagusia (Calderón, Shakespeare, Molière, Txekhov, Brecht…) Halaxe egin da gure teatroaren historia murritzean ere, hirurogeiko hamarraldia arte, behinik behin.\nHala ere, euskal teatroaren azkeneko hogeita hamar urteetako historia modu horretan egingo bagenu, ez genuke, inondik ere, gertatu denaren irudi zehatza eskainiko.\nEzin liteke esan azkeneko urte hauetan euskal dramaturgorik egon ez denik, baina urte hauetako protagonismoa, egileetatik teatro\nZer dago gure inguruan\nEzinezkoa da euskal teatroaren azkeneko urteetako azterketa egitea, bere ingurunean kokatu gabe. Euskal Herria ez dago isolaturik. Are gehiago, behar baino autonomia eskasagoa du kulturaren arloan. Gauzak horrela, derrigorrezkoa dugu inguruan gertatu denari gainbegiradatxo bat ematea. XX. mendean zehar, eta Gabriel Arrestiren garai arte, Euskal Herrian egindako teatroa oso urrun dago Europa osoan sortu diren eredu berrietatik.\nEgia da Espainiak berak aspaldi galdua zuela abangoardiaren trena. Errepublika garaiko produkzio oparoaren ostean, Francoren garaian atzera pausu nabarmen eta tamalgarria jasan zuen teatroak. Berrogei urte horietan «komedia burgesa» nagusitu zen, Benavente, Pemán, Paso eta hauen jarraitzaileen lumetatik sortua. Teatro mota horretan, burgesia dirudunaren gorabeherak erakusten ziren. Ez da oso zuhurra izan behar teatro hura garaiko gizartearen errealitatetik zeharo urrun zegoela konturatzeko.\nHala ere, hirurogeiko hamarkadan, egoera monolitiko honi aurre egingo dioten korronte berriak sortuko dira, teatroaren eremu latzera haize berria ekarriz: errealismoa eta abangoardia.\nHamarraldiaren hasieran Buero Vallejok bere Historia de una Escalera taularatu zuen. Itxuraz, ez zen zen gehiegi urruntzen garaian indarrean zegoen estilotik. Izan ere, hala antzokia nola zuzendari eta konpainia, ohikoak ziren. Dramaturgiaren egitura formala ere oso tradizionala zen. Baina pertsonaiak kalekoak ziren, behe mailakoak, eta euren arazoak, jende arruntak zituen berberak ziren: gerraren ondorioak, pobrezia, etorkizun iluna… Molde errealistan egindako lan honek egundoko eragina izango zuen ondorengo dramaturgoengan, eta frankismoari aurre egingo zion teatro baten hastapen gisa har daiteke.\nGarai beretsukoak dira Alfonso Sastreren lehenengo lanak. Dramaturgo errealista honen konpromezu politiko zehatzagoak galarazi du, beharbada, publiko zabalarengana iristea, baina bere produkzioaren kalitate eta pisua kontuan hartzekoak dira.\nGainera, eta geroago azalduko dugunez, Sastrek eragin berezia izan du gaurko euskal teatroan.\nErrealismoaren ondoan abangoardismoaren hastapenak ere sumatu ditzakegu garai honetan. Arrabal eta Nieva dira korronte honen adibiderik aipagarrienak. Egile bi hauek arras desberdinak dira, hala ere, batak hitza eta besteak irudia iraultzen duelako.\nArrabal, «absurduaren teatroa»-z ezagutzen denaren jarraitzailetzat har daiteke, etiketak ipintzeak duen arriskuarekin. Nievak, berriz, Europa osoan nagusitzen ari zen irudiaren teatro baten aldeko apustua egin zuen.\nDena den, eta Bueroren salbuespenarekin, hala errealismo nola abangoardismoaren lanek oso isla gutxi izan zuten garaiko programazioetan. Antzokietan publiko burgesaren gustokoak ziren komedia arinak eta endredozko bodebilak besterik ez zen taularatzen. Eta huraxe zen, hain zuzen, Euskal Herriko hiriburuetara iristen zen teatro ia bakarra (abuztuko kanpaina oso errotuta zegoen, Donostia eta Bilboko Aste Nagusien inguruan). Teatroari arnas berria eman nahi zioten egileek zaila zuten antzoki sare urri eta elitista batean sartzea. Aukera bakarra zegoen: konpainia eta zirkuitu alternatiboak eratzea, Amerika eta Europan sortzen ari zena eskaini ahal izateko batetik, eta Espainian bertan sortuko ziren egile berrien lanak, garaiko zentsura estua nola edo hala engainatuz, aurkezteko bestetik.\nUnibertsitateak izan ziren ahalegin horren lehenengo gunea. Konpainia unibertsitarioek bete zuten hainbat urtetan zirkuitukomertzialak uzten zuen hutsune nabarmena.\nTalde unibertsitario hauek etorkizuneko dramaturgo, zuzendari eta aktoreen eskola izan ziren, eta gaur egungo teatroak, Euskal Herrikoak ere, asko zor dio «katakonbetako» teatro hari.\nHala ere garai hark trantsiziozkoa behar zuen, egoera politiko eznormal baten ondorea. Denborarekin agerian geratuko ziren eginahal honen akatsak: partehartzaileen profesionaltasunik eza batetik eta lanak erakusteko antzoki sarerik eza bestetik.\nGabriel Aresti eta bere garaiko euskarazko teatroa\nGabriel Arestirekin emango diogu hasiera azken urteotako teatroaren azterketa honi. Arestik euskal literatura irauli zuena oso jende gutxik ukatzen du. Bera izan zen euskal letren eremu aspaldi loan galdu horretara arnas berria ekarri zuena, ordu arte erabat banandurik zeuden mundu bi elkartu araziz: euskara (eta euskarak berekin zeramatzan ezaugarri guztiak: tradizioa, baserria, folklorea…) eta modernitatea (hiria, klaseen arteko borroka, literatur korronte berriak…). Teatroan ere eraberritze horretan ahalegindu zen, eta horren lekuko dira idatzi zituen teatro lanak: «Justizia Txistulari», «Mugaldeko Herrrian Eginiko Tobera», «Etxe Aberatseko Seme Galdua…», «Eta Gure Heriotzeko Orduan», «Beste Mundukoak eta Zoro Bat»… Donostiako Jarrai taldeak bere zenbait lan taularatu zuen, Bertolt Brechten beste lan batzurekin batera.\nGarai beretsuan oso eragin berezia izan zuen baita Salbador Garmendiak idatzitako Historia Triste bat lanak ere.\nHala ere, ezin liteke egile hau edota Aresti euskal teatroaren eraberritzailetzat jo, bere eragina oso murritza izan baita ondorengo bilakaeran. Izan ere, eta zenbait salbuespenekin, geroago sortuko den euskal teatroa ez dator Arestik jorratutako bidetik, orduantxe sortzen hasiak ziren teatro talde independenteetatik baizik. Talde hauen sorrera, lehen azaldu dugun korronte zabalago baten barruan ezarri behar da, Espainiako estatuan teatro komertzialari aurre egiten ari zitzaion mugimenduarena, alegia.\nEz ginateke, ordea, zuzenak izango, hirurogei eta hirurogeita hamarreko hamarral- dietan euskarazko teatroaren errealitatea ukatuko bagenu: Jarrai taldea ez ezik, Oiartzungo Intxisu ere aipatu daiteke.\nIparraldean, berriz, Hegoaldean baino bizitza kultural oparoagoa zegoen, han ez baitzuten jasan diktaduraren kontrol estua.\nPiarres Lartzabal, Telesforo Monzon eta beste idazle batzuren inguruan hainbat talde sortu ziren. Aurrekoak baino gazteagoa zen Daniel Landartek ere sekulako garrantzia izan zuen garai horretan. Talde horiek guztiek, dena den, amateurismoaren arloan aritzen\nTeatro talde independenteen sorrera\nLabayenek, Donostia euskal teatroaren hiriburua zela aldarrikatu zuen, eta ez zitzaion arrazoirik falta, hirurogeiko hamarraldia arte, behinik behin. Hala ere, une horretan, balantza Bilbo aldera joango da, bertan sortu baitziren hamarraldi horretan eta hurrengoan pisurik handiena izango zuten teatro ahaleginak. Bilbo hiri erdalduna zen, neurri handi batean, eta ondorioz, bertan sorturiko produkzioek gaztelania izan zuten tresna nagusia (ez bakarra, inondik ere).\nHala ere, Bizkaiko hiriburuan gertatuko zenak eragina izango zuen gure herriko teatro osoan, eta ondorioz ere, euskarazko teatroan, geroago ikusiko dugunez.\nBilbon, hirurogeiko hamarraldian, Akelarre izeneko talde bat ospea irabazten hasi zen. Luis Iturrik (gaur egun Arriaga Antzokiko zuzendari dena) zuzentzen zuen talde honek teatroaren eraberritzean zerikusi handia izan zuten lan batzuk taularatu zituen.\nIdazle kanpotarren bertsioak eskainiz eman zioten hasiera euren ibilbideari, baina laster ekingo zioten taldean sorturiko lanak burutzeari: «Hator», «Irrintzi» eta «Gerra Ez» esate baterako; horretaz aparte, aipatzekoa da estatuan eta atzerrian egiten zen teatro abangoardista gure herrira ekartzeko egin zuten ahalegina, diktaduraren azkeneko urte gogorretan. Donostian, berriz, Orain Konpainia eratu zen, Maribel Belastegiren zuzendaritzapean; Gasteizen Denok, Teatro Estudio… Teatro talde hauek zirkuitu\nCómicos de la Legua-Kilikirariak: molde berri bat\nBeste talde bat izango da, ahatik, teatroaren eraberritze horretan eraginik handiena izango duena. Bilbon sorturiko Cómicos de la Legua-Kilikilariak taldeaz ari naiz, hain zuzen. Talde hau, Ramon Barea aitzindari zuela, ia gaur egun arte iraun duen tradizio baten sortzailea da, eta paradigmatikotzat jo daiteke euskal teatroaren historia modernoan, bi arrazoi nagusirengatik: ikuskizunak sortzeko molde bat ezarri zuen batetik eta Euskal Herrian zehar antzezteko zirkuitu profesional bat eratau zuen bestetik.\nCómicos de la Legua ere, Akelarre eta besteen antzera, Francoren aurkako oposizioan murgildua zegoen, eta jarrera politiko hori oso nabarmena da bere lan guztietan: «Vivir Por Bilbao», «Tripontzi Jauna» (Francoren satira esplizitoa), «Nafarroa 1.500»… Talde lanaren bidez sorturiko ikuskizun hauetan, hitzarekin batera irudiak ere berebiziko garrantzia zuen. Izan ere, ezin liteke «Tripontzi Jauna» bezalako ikuskizun bat testu baten lerroetara mugatu, ikuskizun globala baitzen, kalean egindakoa, maskara eta buruhandi, musika, piroteknia eta beste hainbat elementurekin horniturikoa.\nHirurogeita hamarreko hamarraldian gaude, eta Euskadin ez dago, ezta urrundikere, teatro ikuskizunak eskeintzeko azpiegitura minimo bat: Bilbao, Donostia, Gasteiz, Iruñea edo Baionako antzokietan Madril edo (Baionako kasuan) Paristik zetorren teatro komertzialari baino ez zizkioten ateak irekitzen. Teatro talde independente berriak, katakonbetan lan egitera behartuak zeuden. Eta dena den, antzerkilari eraberritzaile hauek oso garbi zuten aurrerapausorik egingo bazen, profesionaltasunera jo beharra zegoela nahi ta nahi ez. Eta horretarako zirkuito alternatiboa eratu beharra zegoen.\nOrdutik aurrera, Euskal Herriko plaza, frontoi, areto, eskola edo kiroldegiak izan ziren teatroaren erakustoki nagusia, eta horretarako moldatu zituzten euren ikuskizunak, kaleko teatroa eginez, edota testu gutxikoa, zeinetan akzioak eta irudiak hitzak baino garrantzi handiagoa zuten. (Tamalez egoera politiko eta soziologiko eznormal batean sorturiko zirkuitu molde hori ez da gaur egun erabat desagertu, frontoi eta kiroldegietan ikusi beharra baitago antzokietan eskeintzeko jaioa den ikuskizun bat baino gehiago.)\nMaskarada: euskarazko teatro profesionalaren aitzindariak\nAurreko atal batean kontraesana dirudien adierazpen bat egin dugu: euskarazko teatroak asko zor ziola Bilbon sorturiko teatro mugimenduari.\nLaurogeiko hamarkadaren hasieran, «Cómicos de la Legua» bitan banatuko zen. Aldebatetik Karraka taldea sortuko zen, Ramon Bareak ia gaur egun arte zuzenduko zuen taldea; bestetik Maskarada, Carlos Paneraren ekimenez.\nJarraitu baino lehen esan dezagun zerbait garaiko euskarazko teatroaren egoerari buruz: hirurogeiko hamarkadaren hasieran, gauzak zuela hogei urte lez zeuden, lehenengo atalean azaldu dudan bezalatsu.\nEz egileek ez teatro taldeek ez zuten indarrik gizartean gutxieneko eragina erdiesteko.\nEkimen guztiek militantismo eta amateurismoaren ezaugarria zuten, eta hura zen haien gaitza.\nMaskarada egoera horri buelta emateko sortuko zen. Talde honen apustua euskarazko teatro profesionala euskarazko zirkuitu profesional batean burutzea izan zen. Gaur egun ahalegin hau logikotzat jo badaiteke ere, orduan (nahiz eta urte asko ez igaro) kijotesko samarra zirudien. Izan ere, oso jende gutxik sinetsi zuen, hasiera batean, Maskaradak helburu horiek beteko zituenik.\nHasteko, erronka bat zuen: erdaraz egiten zen teatroaren kalitate mailara iristea, alegia.\nHasiera batetan Bernardo Atxagaren testuetan inspiraturiko haur teatro lan batzuk eskaini ondoren («Jimmy Pottolo eta Zapataria» edo «Logalea zeukan ekilibristaren kasua»), helduentzako lan batekin lortuko zuen Maskaradak bere heldutasuna: «Gaztibeltzaren Karabinak», Marc Legasseren izen bereko nobela batean oinarritua. Sekulako arrakasta izan zuen Euskal Herri osoan (Hegoalde eta Iparraldean), euskarazko teatro zirkuitu baten hastapenak ezarriz. Karlistadetan giroturiko komedia honek, umorea eta errealismo magikoa erabiliz, lehenengo karlistadako ofizial batek munduan zehar egindako itzulia kontazen du, «existitzen ez den herri bat»-en defentsan, idazle lapurtarrak ironia handiz asmaturiko ideologia «karlista-anarkista» aldarrikatuz.\nAntzezlan honen ostean «Harrizko Aresti Hau» eta «Gernika 16:40 HSO» etorri ziren.\nEuskal Antzerki Taldeen Biltzarra: asmo on bat\nUrte horietan euskarazko teatroari indarra emateko egitasmo bat sortu zen: Euskal Antzerki Taldeen Biltzarra, alegia. Biltzar horren barruan sartu ziren garai horretan euskaraz ari ziren teatro talde guztiak: Maskarada, Kukubiltxo (Larrabetzu), Goaz (Deba) , Taupada (Elgoibar), Intxisu (Oiartzun), Hirurak bat, Bordaxuri, Xirristi Mirristi (Iparralde).\nBiltzarrak euskarazko zirkuitu bat ezartzearen erronkari aurre egin nahi zion, hala nola teatro talde guztien arteko harremanak eta elkarlanak sendotu ere. Garai horretakoak dira Iparraldean hainbat urtetan burutu ziren «Galarrotsak» izeneko teatro jaialdiak. Bertan euskaraz egiten zen teatroa (Iparraldekoa eta Hegoaldekoa) eskaini eta ikusteko aukera paregabea zegoen. Hala ere hasierakao asmo onak ez zuten portu onera iristerik izan, arrazoi desberdinengatik.\nAlde batetik ukaezinezko muga bat zegoen teatro talde profesional eta amateurren artean. Profesionalak Maskarada eta Kukubiltxo (azken hauek haur eta kale teatroan espezializatuak) ziren; beste guztiak amateurrak. Batzuen eta besteen nahi eta beharrak desberdinak ziren, derrigor. Bestalde, Euskadiko instituzio politikoek ez zuten asmo hura inolaz ere bultzatu eta ezerezean geratuko zen euskal teatroaren mugimenduari sendotasuna emateko sorturiko EATB.\nAipaturiko talde amateur hauek jarraitu egin dute lanean. Profesionaltasunik ezak entzute handiagorik erdiestea galarazi badu ere, ukaezinezko eragina dute norbere eskualdeko bizi kulturalean.\nTeatro taldeen sendotzea\nGarai berean, asko izan ziren Euskal Herri osoan sorturiko teatro taldeak.\nLehen aipaturiko Karraka taldeak oso erantzun ona jaso zuen egindako lan askorengatik, Ramon Barearen gidaritzapean.\nAipagarriena, «Bilbao Bilbao», komedia musikal satirikoa, Bizkaiko hiriburuari buruzko eszena desberdinez osatua. Bere garaian fenomeno soziala izatera ere iritsiko zen, eta ikuskizunaren ospeak Euskal Herriko mugak gaindituko zituen. Ez zuten erantzun berbera izango, «Euskadifrenia» eta «Euskadi Euskadi», molde berean egindakoak.\nAzken urteotan, «Hoy Ultima Función», La Galleta del Norte kolektiboak egindako Ionescoren «Aulkiak» antzezlanaren moldaketa ederra, eta «Palabrarismos» Ramon Bareak lehen aipaturiko kolektiboaren laguntzaz idatzitakoa, aipagarri dira.\nGeroa taldea, Durangon sortua, Paco Obregon zuzendari zuela, oso talde esanguratsua izan da. Ignazio Amestoyk idatzitako «Doña Elvira, imagínate Euskadi» izan zen talde honen sendotzea lortu zuen ikuskizuna.\nMadrilen finkaturiko idazle honek Lope de Agirre erabili zuen «euskal arazoa»bezala ulertzen denari buruz bere irudi propioa eskeintzeko. Ondoren Mario Onaindiaren testu bat erabiliko zuten: «Grand Place-n aurkituko gara». «Durango un sueño 1439» Amestoy-k idatzitako lanarekin Euskal Herriko problematikari buruzko trilogia bat osatu zuen Geroa taldeak. Geroaren beste antzerki lan bat «El amante de Lili Marlene» dugu, Xabi Puertak idatzitakoa. Lan honetan, bere garaian eragin handia izan zuen gertaera politikoa islatu zen: «Bandetako greba» hain zuzen. Geroak egile beraren «La Piel Prestada» ere taularatu du.\nDramaturgo honek Tarima taldearentzat ere idatziu du: «Gaspar Book» (Juan LuisSan Jose-rekin batera idatzitakoa), eta «Canal TVT. Lo que hay que ver».\nElebitasunaren sorrera eta Antzerti Eskola\nInstituzioak teatro taldeak subentzionatzen hasiak ziren aspalditxotik eta ikuskizunak gero eta profesionaltasun maila altuagoa lortzen hasi ziren. Talde askok, gipuztarrek batez ere, denborarekin eredugarri izango zen jarrera linguistikoa proposatu zuten: ikuskizun elebidunak, gazteleraz eta euskaraz, tokian tokiko eskakizunen arabera moldatzeko. Tanttaka eta Bederen bat izango ziren molde hura erabiltzen lehenetarikoak, eta eredu berri horrek indar hartu du euskal teatroaren barnean.\nTanttakaren beste hainbat lanen artean, «Agur Eire Agur» aipatuko dugu, Brian Friel dramaturgo irlandarraren lana. Ikuskizun honetan irlandako arazo politiko–linguistikoa zuen ardatza. Gaia eta egoera oso\nEuskal teatroaren egoera laurogeita hamarreko hamarkadan\nEuskal antzerkiaren egoera ez da kualitatiboki gehiegi aldatu azkeneko hogeita bost urteetan. «Cómicos de la Legua» eta bere garaiko konpainiek ezarri zuten eredua ja- rraitu dute ordutik hona sorturiko ia talde guztiek.\nEgia da produkzioa nabarmen handitu dela. Talde ugari sortu dira (gehiegi batzuren ustez) eta antzerki eskaintza oso zabala da. Azpiegitura ere nabarmen hobetu da azkeneko urteotan, erakunde politikoen babesean eraikitako antzokiei esker (Barakaldo, Basauri, Zornotza, Urnieta, Lasarte, Beasain, Arrasate, Irun…).\nEusko Jaurlaritzaren aginduz Xabidek 1993. urtean Euskadiko Autonomia Erkidegoan egindako azterketa baten datu batzuk erabiliko ditugu: urte horretan 129 teatro konpainia zeuden; hauetatik 46 profesionalak.\nTalde profesionalek 45 emanaldi egiten zuten urtean (Euskadin %60, Espainian%36 eta Europan %4a). Antzerki lanen tipologiari buruz, ordena honetan agertzen ziren: 1. txotxongiloak; 2. klasikoa; 3. kale animazioa; 4. haurrentzakoa; 5. bertako egileena; 6. kafe teatroa; 7. dantza. Instituzioek emandako dirulaguntzaren bataz bestekoa 4,2 milioikoa zen; aurrekontu globala 24 milioikoa eta defizita 3,5 milioikoa.\nAzkeneko hogeita hamar urtetan teatroa indartuz joan da Euskal Herrian. Urteen poderioz lehen ez zegoen esperientzia eta profesionaltasunera iritsi da. Badago giza potentzialitate esanguratsua, gero eta gehiago dira maila jasora iritsitako zuzendari, aktore, eszenografo… profesionalak. Beti ere ahaztu gabe teatroa ez dela inoiz izan (ez gaur egun bakarrik, nahiz eta jende askok etengabe, unez uneko teatroaren krisialdia aldarrikatzen eztarria urratu) gehiengoaren kontsumorako fenomenoa, ezta herri bakoitzaren urrezko garaietan ere.Hutsunerik nabarmenena, ordea, dramaturgoen aldetik somatzen dugu. Egia da azkeneko urteotan sortzen hasiak direla eginkizun hori betetzeko gai diren egileak.\nZerrenda luzea da, eta hauetariko batzuk aipatu ditugu jada. Hona hemen beste batzuk: gaztelaniaz Felipe Loza eta Lander Iglesias («La Espada de Pendragon»), David Barbero («Un hombre enamorado»), Roberto Herrero («Los Abrazos Perdidos»), Aitor Mazo eta Patxo Telleria («Torito Bravo»), Teresa Calo («Mentiras»), Garbi Losada («La Noche de Bodas»), Txema Ocio («Gato Encerrado»), Patxi Bilbao («Fascinación»)… Euskaraz, berriz, Xabier Mendiguren («Publikoari Gorroto»), Jose Antonio Artze («Mundua Gizonentzat Egina da»), Juanjo Olasagarre («Hegazti Errariak»), Yolanda Arrieta («Badago ala ez dago») … Hala ere, gure teatroaren joerarik nabarmenena kanpoko idazleak (klasikoak edo garaikoak) erabiltzea da. Osasuntsua eta beharrezkoa da munduan zehar egiten denaekartzea, baina arriskutsua, horretara bakarrik mugatzea. Alfonso Sastre, gure lurrean sustraiak ondo fikatutako dramaturgo madrildarraren ustea lerro hauetara ekarriz, gure herrian egiten dugun teatroak dependentzia politiko eta kulturala erakusten du.\nEuskal teatroak hemen sorturiko lanak behar ditu. Ez luke, derrigorrez, hemengo arazo eta hemengo mugetara murriztu beharko, kostunbrismo edo lokalismoan eroriko litzatekeelako, baina gure gizartea eta gure ikuspuntuak (gizarte osasuntsu batek errealitatearen ikuspuntu desberdinak behar ditu itoko ez bada) ere islatu beharko lituzke. Eta euskara tresna bezala erabili behar luke (ez, ordea, tresna bakarra, gizarte elebidunean bizi baikara).\nHorixe da hurrengo urteetako erronka, inoiz, gure ondorengoek, enziklopediaren batean, euskal teatroaren historia irakurriko badute.


Zarauzko Liburu eta Diska Azoka - Garoa Liburu-denda\nItsasgoran, ura goian dagoenean, gure herrian ez dago hondartzarik. Itsasbeheran aldiz, ur-maila behean dagoenean, inurritegi baten antza hartzen du gure herriko hondartzak. Eta bitartean zer? Ez badakizu nora joan eta zer egin. Hona hemen plan bikain bat! Zarauzko Liburu eta Diska Azoka.\nUda hasieran Jazz-a, gero tiobiboak, zinema, air-showa, Mariatxiak, Abba, Pantxoa eta Peio, eta oraingoan liburuek hartuko dute lekua Munoa plazan. Datozen hamar egunetan, abuztuaren 21ean hasi eta hilaren 30arte, Liburu azokaren edizio berri bat ospatuko da Zarauzko Munoan. Azoka egunero egongo da irekita, goizez 10:00etatik 14:00ak arte eta arratsaldez aldiz 17.00etatik 20:00ak arte.\nLiburu eta Diska Azoka bakoitza mundu bat da eta ezaugarri propioak ditu. Durangoko azoka urteroko zita bat den bezala, azoketan-azokena, Zarauzkoa aldiz toalla eta txaparro gehien ikusten den azoka da. Donostia eta Bilboko azokekin batera, gure herriko liburu azoka euskarazko ekoizpenek harrera onena duten plazetako bat da.\nAurtengoan bereizgarri bat gehitu nahi diogu gure herriko liburu azokari eta wifi konexio bat lortu ahala, irakurzale guztiontzat azoka online jarraitu ahal izateko blog bat sortu dugu: zarauzkoliburuazoka.wordpress.com. Bertan azokaren nondik norako guztiak azaltzen saiatuko gara: azokako gure lagunak aurkeztuko dizkizuegu, liburuak sinatzera azaltzen diren idazle ameslariak, zein izan den azokako best-sellerra, worst-sellerra edo zenbat toalla eta txaparro zenbatu ditugun.\nBeraz badakizu: uda honetan oraindik ere, libururik irakurri nahi baduzu, jantzi txaparroak, hartu toalla eta pasa zaitez Zarauzko liburu eta disko azokatik. Eta hau ezinezkoa bazaizu, hor duzu azoka jarraitu ahal izateko bloga!\nLiburuaren gomendioa eta eguzkitako krema gure kontu!!


Txikipedia:Egiptoko piramideak - Wikipedia, entziklopedia askea.\nEgiptoko piramideak garai bateko faraoien hilobiak dira. Piramideak harrizko egitura handiak dira, hiruki modukoak. Barruan, gela txiki dotore batean, faraoia hobiratzen zuten, sarkofago batean momifikatuta eta altxorrez inguratuta.\nPiramiderik ezagunenak Gizakoak dira, iraun duten guztien artean handienak eta hobetoen kontserbatuta daudenak direlako. Giza Egiptoren iparraldean dago, Kairo hiriburutik gertu.\nGizako piramideak hiru dira: Keopsen piramidea, Kefrenen piramidea eta Mizerinoren piramidea (keops, Kefren eta Mizerino faraoi batzuen izenak dira). Gutxi gorabehera, Kristo aurreko 2500. urtean eraiki zituzten, hau da, duela 4.500 urte. Hain zaharrak izan arren, oso ondo kontserbatuta daude: harri sendoak erabili zituzten eraikuntzan, eta piramidearen egiturak oso ondo jasaten du denboraren eragina. Gaur egun ez daukate hasieran zituzten harri leunduz egindako estalkia, beste eraikin batzuetarako kendu zituztelako noizbait.\nUrteak behar izaten ziren piramide bat eraikitzeko. Greziako Herodoto historialariak esan zuen hogei urte behar izan zituztela Keopsen piramidea egiteko. Hori ba, inork ez daki nola eraiki ziren zehazki, oso harri handiak direlako; aditu batzuen ustez, hareazko arranpa handiak erabili zituzten; baina seguru aski beste tekbika batzuk erabiliko zituzten. Bestalde, langileak esklaboak zirela uste zen lehenago, baina gaur egun bestela uste da, hau da, soldatapeko langileak zirela eta ez esklaboak.


Urratsez urrats, aurrera - CD Anaitasuna\nAnaitasunak distira handiegirik gabe irabazi dio Añorgari. Urratsez-urrats bidea markatzen jarraitzen du, ordea, Artetxeren taldeak.\nAnaitasunak laugarren garaipena lortu du jarraian. 2018. urte amaieran Aretxabaletan lortu zuen garaipenaz geroztik, jokatutako neurketa guztiak irabazi dituzte Ohorezko Mailako mutilek, eta, beste pauso sendo bat eman dute etorkizunera begira. Lehen zatian, maila ona emanda, bi eta hutsekoarekin hartu dute aldageletarako bidea, baina bigarrenean ez ditu erakutsi bere gaitasunak taldeak. Añorgarrek partidan sartzeko abagune garbia izan dute amaieran.\nMarkel Eskurtza kapitaina Añorgako bi jokalariren artean. (Argazkia: Maialen Arzalluz)\nAnaitasunak garaipen garrantzitsua lortu du, Txerloian, Añorgaren aurka. Taldeak ez du mailarik onena erakutsi, baina lehen zatian lortutako abantaila aski izan du hiru puntuak batzeko. Añorga defendatzeko asmoz etorri da Txerloira, atzean bost gizonek osatutako lerroa osatuta. Markel kapitainari eta Perezi goitik egin die presioa, baina gureek ondo eta patxadaz sortu dute jokoa, eta aurkarien lerroak aise gainditu dituzte. Añorgak egin du, ordea, arratsaldeko lehen jaurtiketa, Remen atezaina probatuz.\nMinutu gutxira iritsi da gorrixen lehen gola. 16. minutuan, Añorgako erdilarien bizkarrean baloia berreskuratzea lortu du Axik, eta Mikel Arzalluzen mugimendua bikain ikusita, atzelarien bizkarrera pase neurtua egin du. Arzalluz ez da urduri jarri atezainaren aurrean, eta iskin eginda barrura bidali du baloia. Gehiago zen zelaian Anaitasuna, baina Añorgak ere izan du bere abagunea lehen zatian. 20. minutuan, eskuin hegaletik erdiraketa arriskutsua egin dute, eta bisitarien aurrelaria buruz saiatu da Remen gainditzen. Burukada gutxigatik bidali du kanpora.\nHandik bost minutura iritsi da, aldiz, bi eta hutsekoa. Mikel Arzalluzen antzeko egoeran jaso du Ander Arabaolazak Landaren pasea. Anderrek ez du pentsatu Arzalluzek bezala iskin egiterik, eta atezainaren eskuin aldeko zutoinera jaurtita lortu du gola. Anaitasuna nagusi izan da harrezkero, eta atsedenaldira iritsi aurretik neurketa erabakita uzteko abagune garbiak izan ditu Artetxeren taldeak. 39. minutuan Mikel Aramendik, eta, 41. minutuan Axik, gertu izan dute gola. Aurrelari oñatiarrak urrundik egin du jaurtiketa, eta ez du desio bezala amaitu jokaldia.\nBigarren erdia ilunagoa izan da. Xabi Soraluzek eta Axik izan dituzte bigarren zatiko lehen gol aukerak, baina azkenean Ander Arabaolazak lortu du, 56. minutuan. Jokaldia dotorea izan da hasieratik amaierara arte. Axik bat-biko ona egin du eskuin hegalean Aitor Zulaikarekin, eta area barruan sartzea lortu du oñatiarrak. Añorgaren ate eremuan gureek egindako mugimenduak ondo ikusi ditu Axik, eta Anderri pasea egin dio jarraian. Lehen ukituan jaurti du atera Arabaolazak, eta zutoinaren albotik barrura bidali du baloia.\nHiru eta hutsekoarekin protagonismoa galdu du taldeak. Erritmo baxuagoa erakutsi du zelaian, eta Añorgaren atera iristeko ekite gutxi erakutsi du. Bisitariek hartu dute aginte makila, eta 65. minutuan egin dute gola. Remen atezain eibartarraren aurrean ondo gurutzatu du baloia Añorgako jokalariak. 72. minutuan, berriz, bigarrena egiteko gol aukera aparta izan dute. Remen, ordea, bizi ibili da eta geldiketa bikaina eginda urrundu du baloia kornerrera.\nNeurketa amaitzeko hamabost minutu falta zirela, Axik Añorgako jokalari bati egindako penaltia adierazi du epaile nagusiak. Zaleak urduritzen hasiak ziren penaltiarekin, baina atepean zen Remenek lasaitu ditu guztiak. Añorgako jokalariak Remenen eskuin aldera jaurti du baloia, eta eibartarrak asmatu egin dio. Estuasunetik atera du taldea Anaitasunako atezainak. Azken minutuetan ezer gutxi erakutsi dute bi taldeek, eta aipatzekorik gabe amaitu da partida, Txerloian. Datorren asteburuan, Lesakako Mastegi zelaira egingo dute bidaia gure mutilek. 45 punturekin lidertzan iritsiko dira gorrixek Lesakara.


Itsasontzi baten, Euskal Herritik kanpora... - - Tolosaldeko ataria\nMira Bidaiak 2019-06-09 08:58\nNora goaz oraingoan?\nKruzero bat egiteko gogoa daukat, itsasoa zeharkatuz herrialde ezberdinak ezagutzeko aukera ematen du eta.\nBai, baina herriak ikusi edo ezagutzeko aukera?\nGaldera ona, portuaren kokapenak eta herriaren tamainak hemen zerikusi haundia du. Hau da, Mediterraneoa zeharkatzen duten itsasontziak Erroma eta Florentzia ikusteko aukera ematen dizute; horietan portua urrun dago, eta monumentuak eta leku esanguratsuenak ikusteko denbora ematen du. Adriatikotik aldiz, Santorini, Mikonos eta bestelako uharte txikietan gelditzen da, eta horiek ezagutzeko denbora daukazu; txikiagoak dira, eta itsasontzia bertan dago. Fiordoak ezagutzeko ere era erosoa da, eta itsasotik fiordoak ikustea sekulakoka da.\nBenetan herrialde politak!\nBai, ibilbideak politak izaten dira. Gainera, aldatzen saiatzen dira eta, orain, Korsika nahiz Sardinia ezagutzeko aukera ere izango dugu.\nPrimeran. Orain, konta iezazkidazu itsasontziaren ezaugarriak.\nItsasontziak hotelak bezelakoak dira. Itsasontziaren barruan ez duzu ezeren faltarik izango, denetarik dago (igerilekua, kasinoa, jatetxeak, medikua...). Ikuskizunak, adibidez, oso onak izaten dira, eta gauza asko daude egiteko; aspertzea ezinezkoa da.\nNola, denerako denbora ematen du?\nBai, kruzero batean atseden hartzea zaila da. Gauero, itsaontzi-gelan eguneroko moduko bat uzten dute, eta bertan hurrengo egunean egin dezakezun guztia azaltzen dute: txangoetako ordutegiak, zein jarduera dauden, zein ordutan sartu eta ateratzen den itsasontzia edo hurrengo eguneko gaia (inauteriak neguan, gau zuria, gala afaria,...).\nFamiliarekin joateko, zer iruditzen?\nAukera ona da, itsasontzian oso eroso sentitzen dira familiak. Umeentzat hainbat eremu daude, eta familiei zuzendutako jarduerak ere bai, primeran pasatzen dute! Eta itsasontzi batean joatea beti gehigarri bat da etxeko txikientzat. Gainera, ez pentsa familiak bakarrik joaten direnik, lagun taldeak ere joaten dira. Diskoteka, kirola egiteko eremu ezberdinak daude… Eta dena barne aukera ere har dezakegu\nZein itsasontzi gomendatuko zenidake?\nBakoitzak bere xarma du. Gu kruzero zaleak gara, ezberdinak egin ditugu eta guztietan oso ondo pasa dugu. Hizkuntza aldatzen da, itsasontziaren tamaina… Pertsona bakoitzari hobekien egokitzen zaion kruzeroa eskaintzen saiatzen gara.


Urtarrilaren 6an albiste agentziek zabaldu zuten Kubak Iranekin sinatu duela tratua, COVID-19arentzako txerto berriaren proba klinikoak uharteko herritarrez gain Asiako herrialde hartakoetan ere burutzeko. Bi albiste zeramatzan bere baitan hitzarmenak: bat, Kuba txertoak ekoizteaz gain bioteknologiazko produktuok esportatzeko gai dela; eta bi, uhartean jende gutxiegi dagoela koronabirusez kutsaturik –beren zorionerako-- txertoen proba klinikoen 3. fasea osorik uhartean burutu ahal izateko.\nEgun batzuk lehenago, abendu amaieran, Miguel Díez-Canel lehendakariak bisita egina zien Habanako Finlay Txerto Institutuko ikerlariei, kubatarren esker ona publikoki adierazteko haien lana dela medio Kuba izango delako “Hirugarren Munduan honelako txerto baten ekoizpena hain aurrera eraman duen herrialde bakarra”. Ez hori bakarrik: nazio bakarra izango da herritar guztiei ezartzeko txertoa %100ean baliabide publikoz finantzatu eta ekoiztuko duena.\nOsasunerako Mundu Erakundearen arabera, 2021eko urtarril hasieran munduan prestatze prozesuan diren 237 txerto proiektuetatik 6 jada gobernuren batek ontzat eman eta jendeari ezartzen hasiak ziren, beste 6 onartzeko bidean zeuden eta 64 gehiago proba klinikoetan abiatuta. Azken hauetatik 2. eta 3. faseetan sartutako 12en artean dago Kubaren Soberana 02.\nFinlay institutuaren aipatu bi txertoez gain, Kubako Ingeniaritza Genetiko eta Bioteknologia Zentroak beste bi gehiago lantzen ditu, urtarrilaren 18an 1. faseko proba klinikoak gainditu dituztenak, Abdala eta Mambisa izenekoak. Balentria handia, Euskal Herriak halako lau biztanle edukita (11 milioi jende) gutxi gora behera gurea adinako Barne Produktu Gordina daukan uharte txiroarentzako: Kubaren BPG 100.000 milioi dolarrekoa zen 2018an, Iparraldea barik EAE eta Nafarroarenak batuta 90.000 milioi dolarekoa 2016an.\nDiaz-Canel Kubako lehendakaria –erdian–, abenduaren 28an, Carlos J. Finlayko ikerlariei txertoarekin egindako aurrerapenengatik zorionak emateko egindako bisitan. (Argazkia: ACN)\nKuba txertoetan aurreko puntan ibiltzea ez da kasualitatea, horrelako teknologia ez baita bi egunetan inprobisatzen. Gaiaren xehetasun interesgarriak eman ditu Fabrizio Chiodo immunologo italiarrak berriki Bartzelonako Pompeu Fabra unibertsitateko Ana Iglesias Mialareti eskaini dion elkarrizketan. Doktoregoa Donostian egina omen den Chiodo, Habanako unibertsitatean irakasle aritzeaz gain Italiako Ikerketa Zientifikoen Goi Kontseiluan ere badago eta parte hartu du Soberana 01 eta Soberana 02 txertoen ikerketa eta proba klinikoetan.\nLau txerto dauzka kubak bidean: soberana 01, soberana 02, Abdala eta Mambisa\nChiodok azaldu duenez, teknologiari dagokionean txerto kubatarrak kokatzen dira txerto zaharren multinazionalek azken teknologia genetikoetan oinarritutako belaunaldikoen arteko mailan. Duela urte gutxi arte txertoak egiten ziren bezala indargabetutako birusak erabiliz hartzailearengan erantzun immunitarioa eragiteko, gaur Pfizerrek eta Modernak landu dituztenak bezalako azken belaunaldikoak oinarritzen dira manipulazio genetikoetan eta birusen osagai genetikoak injektatzen dituzte hartzailearen zelulei irakatsi diezaieten birusen proteinak sortu eta immunitatea esnarazten. Bi belaunaldien arteko erdibidean omen daude, beraz, Kubak ekoizten dituenak eta orain arte proba klinikoetara iritsi diren COVID-19aren kontrako txertoen herena, Proteina-subunitatezko txertoak deituak: AEBetako Novamaxena, Errusiako Vector Instituterena eta abar.\nIkerlari kubatarrek COVID-19aren kontrako txertoak lantzeko erabili dituzte aurretik uhartean sortutako beste txerto batzuen birus-proteinak. Soberana 01-ean B meningokokoarentzako txertoarena darabilte, azken 20 urteotan uharteko haurrak immunizatzeko eta beste hainbat herrialdetara esportatu izan dutena. Soberana 02-ren kasuan tetanoaren birusaren proteina bat erabili dute, aurretik egin izan duten bezala beste txerto batzuekin, hala nola B gripearen kontrakoarekin. Chiodok dioenez, bi txerto berriok hozkailu arruntetan kontserbatzen ahal dira, izozte berezien beharrik gabe (merkatura atera duten lehena, Pfizer-BioNTechena -70ºC-tan dago gorde beharra), horrek koste eta azpiegituretan dakartzan abantailekin. Habanako agintariek espero dute Soberana 02-ak apirilerako gainditzea proba klinikoen 3. fasea eta uztailerako uharteko herritar guztiak txertatu ahal izatea.\nChiodok azpimarratu du jabegoa ez farmaziako multinazionalena baina publikoa izatearen garrantzia. Bera kubatarrekin hasi omen zen lanean hauen txertoak direlako munduan %100 publikoak diren bakarrak: “Beti pentsatu nuen maiteko nuela egunen batean lan egitea farmaziari dagokion guztia publikoa daukan herrialde bati laguntzen. Ikasle nintzela esaten ziguten proba kliniko bat egitea ezinezkoa zela munduan farmaziako enpresa batekin ez bazen. Salbuespen bakarra aipatzen ziguten: Kuba”.\nBOTIKETAN ERE BURUJABE IZAN NAHIAN\n“Pfizer eta burujabetasuna: Kubaren COVID-19aren kontrako txertoak kontrapuntu interesgarria jartzen dio AEBetan Pfizerrek garatutakoari” artikulu interesgarrian gaiaren testuingurua azaldu du Naomi Schoenfeld antropologo iparramerikarrak Medical Anthropology Quarterly aldizkarian.\nHasteko, ez da kasualitatea Soberana txertoen sorburu den institutuak Finlay izena edukitzea: Carlos J. Finlay zientzialari kubatarrak erakutsi zuen XIX. mendean Sukar Horia gaixotasuna Aedes aegypti eltxoak sartzen diola gizakiari. Finlay institutua 1934tik ari da txertoak sortu eta ekoizten, baztangaren kontrakoa, tifusaren, tuberkulosiaren, errabiaren eta tetanoaren kontrakoak…1970ko hamarkadan bioteknologiaren jaiotzarekin txertoen ekoizpena arras aldatu zenean, Kuban alor hau lantzen hasi ziren Kari Cantell zientzialari finlandiarrarekin elkarlanean. Cantellek asmatu zuen nola sortu Interferon botika –gaur ere farmazeutika kubatarren izarretakoa dena– giza leukozitoetatik abiatuta, baina nahiago izan zuen ikerketan eskuratutako ezagutza partitzea hura patentatzea baino… zientzialari eskuzabala bera!\nZoriak nahi izan zuen interferona Kuban bertan nola ekoiztu aurkituta berehala denge gaixotasunak agerraldi berria egitea uhartean, 116.000 gaixo ospitaletara eramanaz. Bioteknologian ari zirenek osasun sistemari –biak dira estatuarenak– eskaini zioten interferona probatzea dengearen kontra, eta hortik abiatu zen ikerketaren eta osasun arretaren arteko integrazio estua, gaur egun ere uhartearen beste ezaugarrietako bat dena.\nInterferonak irekitako bidetik, hura bezala immunitate sistema modulatu nahi duten beste mila molekula baino gehiago patentatu eta ekoiztu dituzte bai Kubako Ingeniaritza Genetiko eta Bioteknologia Zentroak eta bai Finlay Institutuak: hainbat interferon, B hepatitisaren txertoa, B meningitisaren txertoa… Azken hau famatua egin zen 1980 hamarkadan Brasil, Argentina, Kolonbia eta Uruguain zabaldu zen B meningitis agerraldia kontrolatzen lagundu zuenean.\nNaomi Schoenfeldek uste du, “Txertaketaren politika: historia globala” liburua aipatuz, gobernu batek bere txerto propioak ekoizteko ahalmenak sendotzen duela burujabetza nazionala eta horregatik txertaketa kanpainan parte hartzen dutenentzako erremedio nazional horren arrakasta edo porrotak eragina daukala jendearen herri kontzientzian.\nKari Cantell (eskuinean) immunologo finlandiarra Fidel Castrok gonbidatuta 1982an Kubako Ingeniaritza Genetiko eta Bioteknologia Zentroaren inaugurazioan.\nTXERTOA, BOTIKEN ARTEAN POLITIKOENA\nSchoenfelden hitzetan eta modu orokorrean hartuta, txertoak izaki farmazeutiko benetan politikoak dira, “zientifikoki ezarri zaizkion helburuetatik askoz harago eragiten dute. Izenetik hasita, babesa iradokitzen dute. Adierazten dute ezagutza tekno-zientifikoa, higienea, aginte medikua. Tresna bat dira kudeatzeko populazioak, politika, pribilegioak eta baita bortxa ere. Balizko arriskuen kontrako aseguru gisako bat dira. (…) Txertoak aldaketa handiak eragiten ditu populazioetan, ekonomian, politikan, gizartean, eta baita immunitatean ere”.\nTxertoen politikotasun horrek berekin daramatza kontraesan handiak. Zeren eta aurrerago aipatu abantaila eta promesen ifrentzu gisa, txertoaren kontrako jarrerak ere piztu ditzake hainbat jenderengan, botika horiek lan egiten dutelako gu baitan baino gehiago gure bitartez, geure immunitate sistema zirikatu eta lanean jarriz. Txertoen kontra osasun, etika, ekologia edo politika argudioetan oinarrituta dauden pertsonez gan gain, antropologoak nabarmentzen ditu –ondo ezagutzen duen AEBetako kasutik abiatuta– minoria arrazializatuetakoak: “Jende beltzak mesfidatzen dira txertoez, historian zehar etikarik gabeko esperimentu medikuetarako erabili dituztelako; haientzako estatuaren bortizkeria irudikatzen dute”.\nTxertoekiko oso bestelako esperientzia omen daukate Kubako jendeek. “Hemen txertoak sortu dira herrialdeak daukan bio-farmazia estatalen ‘ekosistema itxian’, hots, hasi ikerketatik eta osasun sistema nazional unibertsaleraino hartzen duen ekosisteman. Honetan funtsezkoa da politika eta zientzia integraturik edukitzea, argi egon dadin herritarren interesak direla nagusi eta ez enpresen interesak. Zientzia eta politikaren integrazio honek Kuban lortu du birusari aurre egin eta bi txerto abiatzea. Uharteko ekonomia lur jota dagoenean, estatu sozialistak jarraitzen du bere zaintzaile lana egiten eta horregatik da hain garrantzizkoa txerto subirano horiek ere garatzea garai zail hauetan. Alde horretatik esan dezakegu Soberana horiek direla COVID-19aren aurkako txerto sozialistak”.\nBere aberastasunari begiratuta gezurra dirudien arren, justu kontrako egoeran ikusten du antropologoak –Kalifornian bizi denak--- AEBetan. Hemen txerto kanpainaren arrakasta lotuta egongo da dosiak erosteko ahalmenarekin. Zientzia eta politikaren arteko harremanak Kubakoen erabat alderantziz daude eraikita, ororen gainetik interesek eta etekinek garrantzia handiagoa dute jendeen osasunak baino. Multinazional iparramerikarrek lortu duten arren beren txerto txapeldunekin munduaren horniduraren zati nagusiaren jabe egitea, AEBek ez daukate ez osasun sistema unibertsalik eta ezta eskualdeka antolatutako koordinaziorik, milioika jende bizi da asegururik eta zaintza arautu barik; horrek guztiak esan nahi du masako txertaketa sekulako buruhaustea bihurtuko dela hemen.\n“Kubak -- dio Schoenfeldek-- txertaketan daukan historia ezagututa, Soberana txertoak prest daudenean denek dakite txertatuko dituztela eta hori egiteko lana erraza izango da: business as usual [betiko moduan]. Aldiz, AEBetan business as usual-ek esan nahi du ‘zientzian sinesten duten jendeek’ izango dutela moduren bat txertoa eskuratzeko eta askok lortu beharko dutela osasun programa nazionalik ezean eskueran daukaten ordezkorik onenaren bidez: gure Walgreen eta Walmart hipermerkatuetan lortu beharko dute (‘txertoak agortu bitartean’, ‘eskaintza ez baliagarria 50 estatuetan’, ‘ikusi baldintzak’, ‘baliteke beste eskaintzekin bateragarriak ez izatea’…)”.\nSonia Perez rodriguez doktorea txerto berrien proba klinikoan parte hartzen duen boluntario batekin hizketan . (Argazkia: ACN)\nTXIROEN OSASUNAZ NOR OROITZEN DA\nCOVID-19ak munduko gainerako ikerlariak bezala Kubakoak ere ezustean harrapatu zituen, Finlay institutuko zuzendari Vicente Vérez Bencomok Telesur kateari kontatu dionez. Osasun agintariek neurri zorrotzekin uhartean birusaren lehen agerraldia maiatzerako kontrolatu zuten arren, jabetu ziren hurrengo olatua zetorrenerako prestatu beharra zeukatela. Bioteknologian ari diren profesionalen zorionerako, mundu osoan milaka zientzialari COVID-19aren ikerketan murgilduak ziren eta pandemiaren osagai eta ezaugarriez lortutako jakintza hein handi batean publiko egiten zuten.\nMaiatzean Díaz-Canel lehendakariak deitu eta ikerlariei eskatu zien beren bilaketa lanen abiadura azkartzeko, Kubak bere txertoa behar zuelako. Lortu zuten ohiko epeak murriztea, hein handi batean mundu osoko zientzialariek libre zabaldutako informazioei esker, eta abuzturako prest zeuzkaten hautatutako formulazioaren bi dosi. Lehen dosiok ikerketaren bi arduradun nagusiek hartu zituzten beren soinetan. “Horrekin bi helburu lortu nahi genituen –dio Verez Bencomok– batetik erakutsi arduradunok konfiantza geneukala lortutako emaitza horretan, eta bestetik gure buruak bihurtuz txertoa probatzen bi lehenak lortzen genuen baldintza zientifiko eta etiko zorrotzak eskatzen dituen prozesuan jauzi bat egitea, proba klinikoetan are azkarrago sartzeko”.\nAbuzturako bazekiten kubatarrena ez zela izango munduan erregistratuko zen lehen txertoa –multinazional handiak iragarri zuten lehen txertaketak urte amaieran hasi ahalko zirela…– baina Verez Bencomok helburutzat aipatzen zuen herrialde hau izatea bere herritar guztiak txertatzen lehena, guztiak eta doan. Munduko beste jende asko ere bazeuzkaten buruan: “Txertoak azalduko direnean, populazioak immunizatzen lehenak munduko herrialde aberatsak izanen dira. Bai txerto horien prezioengatik eta bai munduan 8.000 milioi herritar garelako, ezin da pentsatu denak txertatuta egongo direnik 2021an. Kubatarrontzako solidaritatea ez da soberan daukazuna eskaintzea, daukazuna ondokoarekin partitzea baizik eta gure ametsa litzateke urte bukaerako gurekin batera munduko, eta bereziki Latinoamerikako beste herritar asko ere txertaturik egotea”.\nKanal hauetan artxibatua: Koronabirusa | Kuba | Teknologia burujabetza


maitego » Nola aldatzen diren gauzak! Euskadi Irratiko ‘Ele-Alea’ saiora gonbidatu ninduten…\nNola aldatzen diren gauzak! Euskadi Irratiko ‘Ele-Alea’ saiora gonbidatu ninduten…\ntag : "gaurko hitza", ele-alea, elkarrizketak, maitego\ncomment : 11930http%3A%2F%2Fwww.maitego.com%2F2011%2F11%2F23%2Fnola-aldatzen-diren-gauzak-euskadi-irratiko-ele-alea-saiora-gonbidatu-ninduten%2FNola+aldatzen+diren+gauzak%21+Euskadi+Irratiko+%27Ele-Alea%27+saiora+gonbidatu+ninduten...2011-11-23+16%3A25%3A19Maitehttp%3A%2F%2Fwww.maitego.com%2F%3Fp%3D1193\nZenbat buelta ematen dituen bizitzak! Ez dut nire txoko honetan inoiz komentatu, baina 1990. urtean, Euskadi Gaztea hasi zenean, hilabate batzuez esatari lanetan ibili nintzen ordezkapenak egiten. Ez da txantxa: astean zehar 3 orduz zuzenean, eta, asteburuetan, 4 orduko saioak egiten genituen. Ez da gutxi garai haietan ikasi nuena: musika guk ipintzen genuen (garaiko binilozko diskoak), telefonoa zuzenean hartzen genuen, publizitatea grabatu… Esaten den legez, guk ein eta guk jan. Geroago Jakintza Ikastolan lanean hasteko aukera izan nuen, eta beste guztia historia da…\nBaina ez hain urrutiko historia! Duela urte batzuk irratira bueltatzeko aukera izan dut; izan ere, Amarauna irratsaioan kolaboratzen hasi baikinen, Blogarien tartean, blogari-saltsero talde bat (@iturri, @teketen, @samuraitasuna, @xuriken, @maxkuri, @joxe, @bontxi, @jozulin, @josi, @jmendicute) bertako Arantxa Kaltzada, Arantxa Artza, Edurne Ayuso eta Andoni Mutiloarekin. Badakizue, hementxe plazaratzen ditudan saio horiek internet, sarea, teknologia berriak, IKTak eta horrelakoei buruzkoak.\nEta hau guztia zertara dator? Ba, kontua da garai haietaz gogoratu naizela aste honetan elkarrizketa parea egin didatenean saio ezberdinetarako: Faktoria eta Ele-Alea saioetarako. Askotan bizitzak aldentzen zaitu zenbait lan, pertsona, egitasmo eta espazioetatik eta oharkabean bueltu egiten zara hainbat lan, pertsona, egitasmo eta espazioetara…\nEta hau guztia zertara dator (berriz)? Ba, kontua da hementxe utzi nahi nuela Ele-Alea saiokoek egindako elkarrizketa, gaur @ItziMex-ek Tuiterren gogorarazi didana. Hortxe doa:


Laxoa – Page 31 – Laxoa Elkartea – Web gune ofiziala\nAsteburu honetan gure plazetan lau partidu hagitz interesgarri ikusteko aukera izan dugu . A taldearen barrenean, etorkizun haundia duen Oitz Kokotxea taldeak 9-6 irabazi du Doneztebe Mikeloren kontra. Emaitza bera, baina kasu honetan bisitarien … [Jarraitu irakurtzen] about 3. jardunaldiaren kronika\nAsteburu honetan, txapelketako 3. jardunaldia jokatuko da. Beti bezala, oso partida garrantzitsuekin. A multzoan, alde batetik, Oitz "Kokoetxea" eta Doneztebe "Mikelo" arituko dira, eta beste aldetik, Doneztebe "Zarbonet" eta Irurita "Miguelene". … [Jarraitu irakurtzen] about 3. Jardunaldia\nEguraldi txarra dela eta bi partidu bakarrik jokatu dira asteburu honetan. Doneztebe Aviak garaipena lortu du Apeztegia Berriaren kontra, doneztebarren arteko derbian. Bertzalde, Irurita Miguelene talde txapelduna, Arraioz Sagardiari nagusitu zaio. … [Jarraitu irakurtzen] about Euriak baldintzatu du jardunaldia\nAsteburu honetan txapelketako 2. jardunaldiarekin jarraituko dugu. Espero dezagun eguraldiak laguntzea eta partida guztiak jokatu ahal izatea! A taldean, doneztebarren arteko partida interesgarri bat daukagu, eta baita, iazko txapeldunaren debuta … [Jarraitu irakurtzen] about 2. Jardunaldia


TXARRI BODIA – ZERESANA\nOngotan kuadrila batek egindako gonbidapen zabala argitaratuko dogu ZerEsanako txoko honetan. Txarri boda bat antolatuko dabe eta nahi dabenak apuntateko aukeria eukiko dau. Hamen doia ZerEsanara bialdutako oharra:\nAskok dakixuen moduan txarri modia aurrerantz doia eta azaroak 26,27,28 asteburuan ipini dogu fetxia. 26an hil egin bihar da urrengo egunian odolostiak egin eta azkan egunian jan. karnizeruagaz eginda dago berba eta santa eufemiko albergia be gaur hartukogu. hau dana aurrera eruteko jendia bihar dogu eta espero planera apuntatia. asteburu pasa ederra izango da, ez euki ikararik hil antolatzailiak egingo dogu, andere, joxe eta neuk.j\n– Joxe Migel\n– karnizerua eta bere anaijia\nApunta nahi dabenak itxi komentarioa!\nEgilea zeresanalekittoArgitaratze-data 2010/10/13 Kategoriak Kategori gabea\n7 erantzun “TXARRI BODIA” sarreran\njejeje… hombre xabat, txarriak klaro sufriduten dabena, baina bizi guztian… horrek eroskin hartzen dozuzen txarri txuletak, etiketan txarri zoriontsu bat emoten dabe, baina benetan metro karratu baten bizi dira… nik esango neban, hiltzen dizen momentuan deskantzurik handiena hartzen dabela. Beraz, begetariano egitera gonbidatzen zaitut.\nEta txarri bodak nitzako zeozer kulturala da. Gaur egunian karnizerian daukagu dana, beraz ez da behar izanagatik egiten. Baina nitzako interesantea da, jentiak ikustia odolostiak, txorioa, urdaia… nundik urtetetan dan da zelan egiten dan. Bestela, laster animaliak telebistan marraski bizidunetan ikusten dirazenak bakarrik izango dira laster… dana humanizata… Deitu “especista” baina nitzako animaliak eta pertsonak ez dira bardinak.\nParkatu trapura sartzea, baina hau debatia me encanta… jejejeje\nZezenketen kontrako eztabaidia zabaltzen doian garai honetan, galdera bat; txarrijak sufridu eitxen dau? Ekintza kulturala bada, Eusko Jaurlaritzako Kultura Sailak bere gain hartu biharko eban txarri bodien zabalpena eta mantentzia? Edo Aresen Herrizaingo Sailak oin arte modura?\nEn fin, bromak aparte, nik komentako dot inguruan, baina, oin serijo, noiz arte dago denporia apuntateko?\nhombre ez da hainbesterako, ganera gaur egunian golpea emoten jako lehenago! Neu be etorriko nintzan… kulturaren berreskurapenera!!!\nDir dir-k dio:\nGasteizen ikasten dogun lau lagun be anima gara. Hori bai, gutariko batek esan dau txarrija hiltxeko orduan berak Bedartzandira iongo dabela gitxienez ez jakolako gustaten txarrijak zelako zaratak eitxen dabezen hiltxekeran.\n“”txarri modia aurrerantz doia””, zer santa eufemin desfila bihar dabe??? polita izango da ikustia.\nodolosta ein bihar dozuen txarrijak bibotia ta antiojuak badaukoz banator!! jaja\nezta plan txarra ez. ia ahal doten\nAurrekoa Previous post: “Impostor”\nHurrengoa Next post: Musika zuzenean


[IRITZIA] “Ikus gaitzazuen” | LAB SINDIKATUA\nIdazkaritzak Idazkaritza Feminista “Ikus gaitzazuen”\n[IRITZIA] “Ikus gaitzazuen”\nApirilaren 26a lesbianen ikusgarritasun eguna da. LABeko kide Irati Tobarrek, Maddalen Doradorrek, Aitziber Perez de Karkamok, Ainara Ladronek eta Ainhoa Etxaidek sexualitate aniztasuna dute hizpide iritzi artikulu honetan.\nApirilaren 26a lesbianon ikusgarritasun eguna da. Bai, ikusiak izateko eta gure existentziaz ohartarazteko eguna behar dugu, munduak begiak zabal ditzan. Ez ikusiarena egin nahi duen heteropatriarkatuaren aurrean, gure existentzia aldarrikatu nahi dugu.\nGenero eta sexualitate sistemen interrelazioan gaude, baina sistema bietako zentroan baino, sistema bietako marginetan bizi gara lesbianak. Itotzen gaituen sistema patriarkalaren barruan emakumeak*; zapaltzen gaituen sistema heteronormatiboaren barruan, lesbianak. Justizia lortzeko eta gure eskubideak defendatzeko borroka latz bi egin beharra dauzkagu: misoginiari eta lesbofobiari aurre.\nLan munduan ez zaigu lesbianoi toki propiorik egin. Oraindik orain gure enpleguak senarraren soldataren osagarri direla adierazten digute lan merkatutik.\nBazterkeria ekonomikoa emakumeon* gaineko kontrol sistema da. Horregatik, gizon baten menpe ez dauden familiak bereziki zigortzen ditu. Eredu tradizionalari uko egin dioten ama bakarreko familien egoera benetan da latza. Edozelan, egoera hau aztertua izaten da, datuak eman eta fokoa ipintzen da bertan. Hala ere, pobreziak ama biko familiak zelan gaztigatzen dituen ez da inondik ageri. Kasu honetan ere inork ez gaitu ikusten. Datu ekonomikoetatik ere at.\nEz dezagun ahaztu, emakumea*, genero rolaren eraikuntzaren arabera, bere gorputzaren eta sexualitatearen jabe ez den subjektua dela. Beraz, lesbiana, bere gorputzaren jabe den subjektua izanik, kapitalaren eta patriarkatuaren eredua transgreditzen duen pertsona da.\nPatriarkatuak gizona zentroan jartzen duen bezala, kasu honetan homosexualitateaz hitz egitean, gayak izaten dira subjektu. Gizonak maite dituzten gizonak mehatxua dira heteroarauarentzat, baina ez dira zertan ezinbestez mehatxua patriarkatuarentzat. Gayen aldetik ikusgarritasuna lortzen doaz, egia bada ere zigortuak eta erasotuak izaten direla, eta borroka horretan tinko jarraitu beharra dagoela. Baina egia ere bada gizonek egiten duten edozerk beti duela inportantzia, onerako zein txarrerako.\nZer esanik ez, batzuetan kapitalak bere metaketarako ere erabiltzen du homosexualitatea. Kapitalak bere burua berrasmatzeko gaitasun handia dauka. Merkatuarentzat negozio bide bihurtu dira gizon bikoteak, bikotekide bien eros-ahalmena bikote heterosexual batena eta, zer esanik ez, lesbiana bikote batena baino altuagoa da izaten da eta. Honek ere gayen ikusgarritasunean eragina izan du.\nLesbianen existentziak ez dauka kapitalarentzat inportantziarik eta, gainera eta bereziki, patriarkatua zein heteroaraua, sistema biak, kolokan jartzen ditu. Horregatik ezkutatzen da lesbianon existentzia bera. Gizonik gabe bizi ahal garen emakumeak* patriarkatuarentzat arriskutsuak gara, lesbianismoak gizonen autoritate politiko, ekonomiko eta sexuala desafiatzen dituelako.\nLesbiana izatea sistemarentzat ez da batere errentagarria eta ondorioz, bizitza antolatzen den arlo guztietan ezkutatua egotetik harago, eskubide gutxiagokoa da. Horrela, lan munduan, babes sozialean, zerbitzu publikoetan edota beste eremuetan ez gara existitzen eta ez zaizkigu eskubideak bermatzen. Hareago, zigortua izatearen beldurrez, askotan ez dugu bere sexualitate aukera adierazten.\nLesbianon existentzia estaltzea, lesbianok ikustezin bihurtzea, erreferente publikoak egotea galarazten digu, bai. Baina ondorio maltzurragoak ere badauzka: lesbofobia ere estaltzen da; subjektuak eurak eta hauen kontrako zapalketa estrategiak ezkutaturik, lesbianok existentziatik desagerrarazi nahi gaituzte. Eta honen bitartez aldaketa sozialaren eragile izateko aukera ere kendu nahi zaigu, lesbianoi eta, gurekin batera, emakume* guztiei.\nBeraz, lesbianon ikusgarritasunaren egunean, lesbianak ikusgarri egitea eta sexualitate aniztasuna aldarrikatzea goraipatu nahi dugu, lan eremuan zein bizitzako beste edozein arlotan aurrerapausoak egin ditzagun. Guztion ardura da lesbianon hautua defendatu eta askatasunez bizi gaitezen borroka egitea. Lan eremuan zein beste esparrutan gertatzen diren erasoen aurrean, sindikatua borrokarako tresna daukagu, baina baita gure existentzia aldarrikatzeko eta eskubidedun subjektu bihurtzeko tresna ere. Ikusgarri egiteak ez gaitu aske egiten, lesbiana moduan agertzea da aske egin gaituena.\n*Emakume erabiltzen dugu M8an bezala bollerak, trans, identitate anitzak adierazteko… Lesbiana kategoria politiko bezala konsideratzen baitugu eta lesbiana asko emakume hitzarekin ez baitira identifikatzen.


Nola kalkulatzen dira fakturaren kostuak 3.0A tarifarekin? - Som Energia Laguntza Gunea\nNola kalkulatzen dira fakturaren kostuak 3.0A tarifarekin?\nArtikulu honetan azaltzen den informazioak indarra galduko du, MLBNaren zirkularraren (Merkatu eta Lehiakortasun Batzorde Nazionala) bidez BOEn argitaratutako elektrizitatearen garraio- eta banaketa-bidesarien sistema berria ezartzen denean. MLBNaren eskariz, eta BOEn argitaratutakoaren arabera, garraio- eta banaketa-bidesarien sistema berria 2021eko apiriletik aurrera aplikatuko da (baliteke aldaketa gradualki aplikatzea). Esteka honetan informazio gehiago aurkituko duzu.\n3.0A tarifaren fakturek kontuan hartu beharreko ezaugarri propiak dauzkate faktura ulertu ahal izateko:\nHirudenbora tarte daude.\nEnergia aktiboaren terminoa. Fakturazio-aldian erabilitako kWh-ak biderkatzen dira kWh bakoitzeko prezioagatik.\n- Termino honetan kooperatibaren jarduera garatzeko marjin komertziala gehitzen dugu.\nPotentzia-terminoa. Potentzia fakturatua kontratatutako potentzian eta benetan erabilitakoan oinarrituta kalkulatzen da, maximetroaren neurketaren arabera.\nKontratatutako potentziaren %85a baino gutxiago erabiltzen bada, fakturatutako potentzia kontratatutako potentziaren %85a izango da.\nKontratatutako potentziaren %85a eta %105 artean erabiltzen bada, fakturatutako potentzia erabilitakoa izango da.\nKontratatutako potentziaren %105a baino gehiago kontsumitzen bada penalizazioak ordaindu behar izango dira. Penalizazioak ezartzean, gehiegizko kW bakoitza prezio arruntaren hirukoitza kobratzen dute.\n- Kooperatibak termino honetan ez dauka marjinik. Estatuak fakturatutako kantitate osoa zehazten du.\nEnergía erreaktiboaren penalizazioak. Energia erreaktiboaren kontzeptuan kantitate neurtua (kVArh) ez da zuzenean kobratzen. Penalizazio bat jartzen da energia erreaktiboak energia aktiboaren %33a gainditzen duenean denbora tarte berean. Hurrengo loturan penalizazioari buruzko gehigarrizko informazioa aurki dezakezu.\n- Termino honetan Som Energiarako marjinik ere ez dago, Estatuak zehazten du zenbatekoa.\nBeste kontzeptu batzuk: Fakturan gehitu beharreko beste kontzeptu batzuk ere islatuko dira zenbateko orokorra lortzeko:\nEkipoen alokairua: enpresa banatzaileari gure fakturaren bidez ordaintzen diozun kontadoreen alokairua da.\nElektrizitate-zerga: Gobernuak zehazten duen zerga da (zerga honi BEZa ere aplikatzen zaio).\nBEZ, gaur egun %21a.\nBorondatezko oparia: BEZtik libre.Gehigarrizko informazioa..\nAgertu daitezkeen beste kontzeptu batzuk (lehenengo aldiz argia kontratatzean, kontratuan aldaketaren bat egiten baduzu): sarbide-eskubideak, hedatze-eskubideak, krokadura, erreaktibo izatetik penalizazioa, etab.\nJarraian erlazionatutako galderak eskaintzen dizkizuegu, puntu bakoitzeko informazioa gehitzeko.\nEnergia erreaktiboa; zer da, ondorioak fakturan eta nola ezabatu\nZer da maximetroa?\nPotentziaren kostua maximetroarekin\nZe potentzia kontratatu beharko nuke 3.0A tarifan?\nNola funtzionatzen du energia terminoak 3.0A tarifan?


Ehuneko Bat jaialdia 2018ko maiatzaren 11n iritsiko da Etxebarrira\nEhuneko Bat jaialdiaren laugarren edizioa maiatzaren 11n iritsiko da Etxebarrira\nAzken orduotan antolatzaileek jakinarazi dutenez, GBH kartelburuak ez du, azkenik, bertan egoteko aukerarik izango. Oraingoz, ez dute horren ordez arituko den taldearen izena iragarri.\nMaiatzaren 11n eta 12an Ehuneko Bat punk-rock jaialdia hartuko du Etxebarriko (Bizkaia) Bekosolo Parkeak. Ostiralean hasiko dira kontzertuak, 19:00ak aldera, Pate de Pato taldearekin, eta gerora iritsiko da No Konformeren emanaldia.\nLarunbatean, berriz, eguerdiko "bermut tartea" girotzeko, Deiedra (Rebel Folk) taldea gonbidatu dute. Ondoren, herri-bazkaria egingo dute udaletxearen plazan.\nBazkariaren ostean, Sakatu elektrotxarangak girotuko du herria, eta 20:00etatik aurrera Kaos Urbano, Penadas por la ley eta El Noi del Sucre igoko dira oholtzara. Azken orduotan antolatzaileek jakinarazi dutenez, GBH kartelburuak ez du, azkenik, bertan egoteko aukerarik izango. Oraingoz, ez dute horren ordez arituko den taldearen izena iragarri.\nSarrerak 15 euroan egongo dira salgai, maiatzaren 10era arte, Etxebarriko Irudi Kafen eta La Cabañan, Bilboko La Espuelan eta Madariagan, Basauriko Iraultza tabernan eta Barakaldoko Basterran. Internet bidez ere badago sarrerak eskuratzeko aukera, Ticketea.com eta Wegow webguneetan.


Mendizaletasunaren inguruko erakusketa zabalik - Bergara - Goiena.eus\nMaite Txintxurreta 2017-05-19 17:19\nLaboratorium museoan mendizaletasunaren inguruko erakusketa ireki zuten atzo, Puntaik Punta jaialdiaren atarian. Pol-Pol mendizale taldearen 75. urteurrenari ere keinu egin nahi izan diete mostra honekin.\nLaboratorium museoko inguruko erakusketak mendizaletasunaren inguruko alderdi desberdinak jorratzen ditu; esaterako, kirola, sozializazioa, espiritualtasuna edota ingurumena. Horrez gain, Pol-Pol elkartekoen argazkiak eta istorioak ere jasotzen dira. Elkarteko kideak pozik azaldu dira erakusketarekin, eta herritar oro gonbidatu dute berau bisitatzera. Gainera, elkarteko lehendabiziko emakumezko kidea izan zen Loli Larrañaga bergararraren istorioari ere eskaini diete tarte bat erakusketan.\nPol-Polekoen materialaz gain, erakusketa osatzen duten pieza gehienak Euskal Mendizaletasunaren Museoak lagatakoak dira. Topa daitezkeen piezen artean, mendiko buzoietan lagatzeko txartelak, espedizio desberdinetako kartelak edo antzinako mendiko materiala topa daiteke. Bitxikierien artean, esaterako, Gipuzkoako eskirik zaharrenak izan litezkeenak daude ikusgai. Horrez gain, Juanito Oiartzabalek K2-ko espedizioan hankak izoztu zitzaizkionean erabilitako botak zein Juanjo San Sebastianen berokia ere ikusgai daude.\nMendizaletasunaren inguruko erakusketa hau abuztura bitartean izango da ikusgai Errekalde jauregiko Laboratorium museoan.


Tren geltokiko irisgarritasuna hobetuko du Ugaoko Udalak | Geuria\nTren geltokiko irisgarritasuna hobetuko du Ugaoko Udalak\nGaur egun, Ugaoko bizilagunek arazoak dituzte herriko tren geltokira iristeko. Izan ere, herria bi zatitan banatzen du geltokiak eta herriko alde bi horien artean oinezko komunikazioa eragozten du. Dirudienez, hurrengo bi urteren buruan amaituko da arazoa: Sustapen Ministerioak 828.000 euro inbertituko ditu hiritarrei geltokira sartzea errazteko, “bereziki mugitzeko arazoak izan ditzaketen pertsonei eta umeen orgatxoekin bidaiatzen dutenei zuzenduta”, azaldu du Ekaitz Mentxaka alkateak.\n“Herritarren eskakizun historikoa izan da tren geltokiko irisgarritasuna hobetzea, Udalaren eta Madrilgo EAJren Euzko Abertzaleak taldearen artean kudeatu dugu eta, lortu egin dugu”, baieztatu du Mentxakak. Dena den, “ez dakigu Sustapen Ministerioak zehazki zer egingo duen, oraindik ez baitugu zuzenean ordezkariekin hitz egin”.\nJoan den urtean Madrilen izandako batzar batean, Ministerioari aurkeztutako proposamenean plataforma bat eta hiru igogailu eraikitzea aurreikusten zen: lehenengoa, geltokira Ugaoko Dorrea kaletik sartu ahal izateko; bigarrena, erdiko nasara igotzeko, eta hirugarrena, udalerriko alde biak lotzeko. Azken igogailu hau trenbideen beste aldean jarriko litzateke, Landako orubearen ondoan, toki honetan 200 etxebizitza eta aparkalekua eraikitzea aurreikusita baitago.\nIt’s great to see so many families together\nrob kardashian weight lossWhat to Wear in Paris During Winter\nSailkatuta: Hobekuntzak, Irisgarritasuna, Renfe, Tren geltokia, Ugao\nIrisgarritasunari eta diseinuari buruzko ebaluazioa egingo du Fekoor erakundeak Galdakaon\n2014an lau sute izan dira Basaurin, etxebizitza zahar edo abandonatuetan\nNerbioi Garaia eta Ospitalea elkartuko ditu Bizkaibusen A3641 linea berriak


Elkarbizitza positiboa eraikitzeko ekarpenen txokoa!----- ¡El espacio de las aportaciones para construir una convivencia positiva!\n"Egin" itxi zutenean, euskal herriko milaka pertsona isilarazi nahi izan zuten, geroago "Egunkaria" itxi zuten, adierazpen askatasuna amildegian jarriz berriro... pasa den asteburuan "El correo"ri, bonba bat jarri zioten... ni ez naute isilduko\nMusu bat infernu horretatik pasatzera behartu zituzten langile eta familia guztiei eta besarkada handi bat oraindik adierazpen askatasunean oinarritzen den jende ezberdin eta bakezaleari\nPublicado por BHI Basauri en 7:05 p. m. 1 comentario: Enlaces a esta entrada\nEskerrak eman nahi ditut\nBukatu dugu ikasturtea, eta bakerako urratsak programa pilotua ere bai. Lehenengo ikasleei eskerrak eman nahi dizkiet, lan egin dutelako eta programa aurrera ateratzea lortu dugulako. Kosta zaigu, azterketak gainean zituztela egin dugulako programa, ikasi beharra eta fitxak eta fitxak bete behar, lana eta lana besterik ez nien ematen, gainera maiatza eta ekaina izanik nekatuta gaude eta beste batzuen lekuan jarri behar horrek lana eman digu, baina lortu dugu eta espero dut, niri behintzat, esperientzia positiboa iruditu zait.\nEta bestetik eskerrak eman nahi diet programa sortu eta aurrera atera duen lan-taldeari, sortzailerik gabe, aurreko lanik gabe hau ezinezkoa izango baitzen.\nBueno agur bero bat eta ondo pasa uda.\nEskerrik asko denoi zuen lanagatik.\nPublicado por IKASTETXEA Gasteiz en 1:43 p. m. No hay comentarios: Enlaces a esta entrada\nkaixo mende!!!hemen gaude zeozer idazten irakasleak esn digulako bestela.......... espero dugu ondo pasatzea eta gauza "hain politak" idazten jarraitzea!!!! antzerkia oso polita izn zen eta gauza aszko ikasi genituen!adibidez ez dugula inor hil behar!bueno va nos bamos iendo\nPublicado por IKASTETXEA Gasteiz en 1:04 p. m. 1 comentario: Enlaces a esta entrada\npasaden ostiralean, antzerki bat egitera etorri ziren pertsona batzuk.\nhauek testigantzari buruzko antzerki bat antzeztu ziguten.\nhonetan, gelakideok parte hartu genuen. lehenengoa, gizon batek antzeztutakoa, nahiko gogorra izan zen. anaia galdu zuenaren pertsonaiarena egiten zuen. ondoren geuk lagundu behar izan genion. horretarako emakuemeak lagundu egin gintuen. emakume horrek ere antzeztu zuen bere lana. mutil desagertu baten arrebarena egiten zuen. kontatzen zuen berak 16 urte ingururekin neba galdu zuela, eta urte batzuk beranduago hilda aurkitu zutela. benetan gogorrak izan ziren bi antzezlanak. gainera publikoa antzezlanean sartzen ahalegintzen ziren.\nPublicado por IKASTETXEA Gasteiz en 12:57 p. m. No hay comentarios: Enlaces a esta entrada\nUxuneren iritzi zorrotza!!!!!!\nBeste egunean, historiako azterketa baino lehen, areto nagusian egon ginan antzerki batean. Antzerkiaren gakoa espainiar estatuaren zein E.T.A.-ren biktimen testigantza kontatzea da.\nBi testigantza kontatu zituzten, bat Guardia Zibilek bahitu, torturatu eta azkenean hil zituzten bi herritar euskaldunak, gainera bere familia (semeak, aiton-amonak..)jipoitu eta kartzelatu egin zituzten kalean bertan.\nBestea E.T.A-ko kide batek gizon bati eragindako mehatxu egoera eta hilketa.\nPublicado por IKASTETXEA Gasteiz en 12:47 p. m. No hay comentarios: Enlaces a esta entrada\nGure partaidetza antzerkian\nArgazki honetan ikus dezakegu nola MEndebaldera etorri ziren antzerkilariekin parte hartu genuen haien ekintzaren buruketan, oso kontzientziagarria izan zen. Arantxa eta Pedro Mariren egoera azaldu gintuzten, eta nola ageri behar den kasu haien aurrean.\nPublicado por IKASTETXEA Gasteiz en 12:44 p. m. No hay comentarios: Enlaces a esta entrada\nKaixo! 4.B-ko ikasleak gara eta antzerkiari buruzko iritzia utzi nahi dugu zuek irakur dezazuen.\nOso interesgarria izan zen eta oso ondo pasatu genuen.Gogorra izan zen testigantzak entzutea,baina,haien lekuan jarri ginen.Gogorra izan zen arren,asko ikasi genuen.Aktore-aktoresak oso ondo egin zuten lana eta oso sinesgarria izan zen,ondo sartu ziren paperean.Horrelako gauza gehiago egin beharko litzateke asko ikasten delako eta oso dibertigarria delako.\nEspero dugu hurrengo urteetan horrelako gauzak egiten jarraitzea eta hurrengo urtekoek gu bezain ondo pasatzea.\nMuxu asko!!Hurrengora arte!!!\nPublicado por IKASTETXEA Gasteiz en 12:43 p. m. No hay comentarios: Enlaces a esta entrada\nGaroa, Aroa eta Ana\nba emen gaude antzerkian ateratako argazki bat usteko. argazki honetan antzerkia ikusten ari gara; arantzaren eta pedro mariren testigantzak entzuten. gero parte hartu genuen eta nahiko interesgarria izan zen guztien iritziak eta pentsatzeko erak entzutea. Oso ondo transmititu ziguten biktimen familiak sentitzen zutena eta zein gogorra izan den guztia haientzat ikusi genuen guk parte hartu genuenean. Pixka lokartuta geunden gutxi lo egiteagatik gero historiako azterketa genuelako. Hala ere, hor egon ginen.\nPublicado por IKASTETXEA Gasteiz en 12:42 p. m. No hay comentarios: Enlaces a esta entrada\nAntzerki honetan gauza asko ikasi genituen.Lehenengo,gure pentsaerak eta emozioak kanporatzera ikasi genuen.Gero, argudiatzen eta besteen ideiak asimilatzera ikasi genuen.\nAntzerkia oso interesgarria izan zen eta benetan erralista izan zen.Antzerkilariak bikainak izan ziren.\nOso istorio tristreak izan ziren eta esperientzia berezia izan zen guztiontzat.\nBesterik gabe, esan nahi duguna da oso ondo pasatu genuela.\nhemen gaude antzerki/ariketa bat egiten.\ngutako batek pedro mariren lagunaz egiten zuen\neta kontsolatu behar zuen.\nasko ikasi genuen empatia/sentimenduei buruz.\nPublicado por IKASTETXEA Gasteiz en 12:37 p. m. No hay comentarios: Enlaces a esta entrada\nKaixo neska mutilok !!!!!!!!Oso interesgarria iruditu zaizkigu ekintzak haien iritziak eta nola sentiarazten diren ulerteko eta barrurago barneratzeko. Teatroa ekintza oberena dela pentsatzen dugu zeren eta gu gan moduan sentitzea lortu du.Sagua eta katua ekintza ondo egon zen gure sentimenduak barrutk sentitu genuelako.\nPublicado por IKASTETXEA Gasteiz en 11:52 a. m. No hay comentarios: Enlaces a esta entrada\nNire iritzi personala esan beharra dago, ez dela oso positiboa.Ia-ia ez naiz konturatu elkarbizitzaren planaren helburu bakar baten berri izan. Honekin esan nahi dudana, ez ditudala emaitzak ikusi.Bian egia esateko ez dit batere ardurarik ez zait importa.xao\nPublicado por IKASTETXEA Gasteiz en 11:45 a. m. No hay comentarios: Enlaces a esta entrada\nSagua eta katuarena ondo egon zen konturatzekoooooooooooo ez dugula egin behar guri egitea nahi ez duguna.\nPedro eta Arantxarena pixkat gogorra izan zen eta beraien gorpuetan jarri ginen eta nabaritu genuen beraiek zein txarto pasatu zuten.\nPublicado por IKASTETXEA Gasteiz en 11:42 a. m. No hay comentarios: Enlaces a esta entrada\nPasaden ostiralean egin genuen antzerki bat non bi biktimak haien testimonioak kontatzen zizkiguten eta guk sentitu egiten genuen haiek bizitako egoeretan pasa zuten beldurra eta ikara.\nOso interesgarria izan zen beren lekuetan jartzeak eta halako esperientziak sortzen duena esperimentatzea, guri asko gustatu zitzaigun, baina klasean ere gauza pila egin genituen eta egin beharrezko klaseak galdu genituen ariketa horiek egiteko. Hori ez zitzaigun bat ere gustatu, ez gaude ados.\nPublicado por IKASTETXEA Gasteiz en 11:41 a. m. No hay comentarios: Enlaces a esta entrada\nantzerkia oso ona izan da eta asko ikasi dugu oso zaila dela laguntzea gaizki pasatzen ari den pertsona bati eta zure sentimenduak adieraztea.\nANTZERKIA ETA SAGUA ETA KATUA\n4.D ko bi neska gara. Ostiraleko ekintza oso ondo egon zen,dibertigarria iruditi zitzaigun.Gure sentimenduak adierazteko balio izan du eta besteon sentimenduak jakiteko balio izan du.Sagua eta katuaren jokua ondo iruditu zitzaigun baina gaizki antolatuta.Pizka bat aspergarria izan zen.Bietatik gehien gustau zitzaiguna antzerkia izan zen kaleko egoera nola den jakin izan dugulako.\noso ondo egon da horrelako tailerrak egitea batez ere ikasi dugulako empatia izaten eta bestearen azalean ipintzen.ikasi dugu beste ikus puntu batetik gauzak baloratzen,adibidez katua eta saguaren ekintza egin genuenean.\nTerrorismoaren tailerra egin genuenean ere ikusi genuen nahiz eta benetazko pertsonaiak ez izan nola sentitu ziren hori gertatu zenean,zer sentitu zuten, zer behar zuten...\nBueno amaitzeko esatea oso ondo dagoela ikas zentruetan horrelako ekintzak egitea benetako errealitatea nolakoa den ikusteko.\nPublicado por IKASTETXEA Gasteiz en 9:55 a. m. 1 comentario: Enlaces a esta entrada\nElkarbizitza plana (II)\nMendebaldeko 4. mailako ikasleak gara. Lehenengo, katuaren eta saguaren ariketa egin genuen. Ariketa hau irakasleak katu eta sagu baten istorio lasaigarrian zetzan. Gero, taldé bateán gure sentimenduak adierazi genituen.\nBeste klase batean, bi testigaintza entzun genituen ETAk eta GALek hildakoak: bata Jose Mari Baglietto eta bestea, Arantza Lasa, gero antzerki batena egiteko.\nPublicado por IKASTETXEA Gasteiz en 9:53 a. m. No hay comentarios: Enlaces a esta entrada\nLaUrA EtA iiRaTii\nkaixo iiRaTii* eta LaUrA* garaa.\nKaTua EtA sAGUaReN jolasa edo erreflexio moduko orii\nbeste mundu bat baloratzeko eta joateko balio zitzaigun.bestearen lekuan jartzeko balio egin zaigu,empatia eukitzeko bidearen hasiera izan zen.\nKaSeTaReNa bidez entzundako istorioa egora aztertzeko aukera egokia izan zen,baina teatroaren aurkezpena eta guk horren partehartzaileak izatea azkoz gehiago lagundu zigun egoera guztiz ulertzeko eta enpatia izateko:bere sentimenduak ulertu genituen baita bizitzen ari ziren egoerak.\nInDAarKerIIa jasan gabe eta egin gabe bizitzea ikasi;besteak eRReSPeTAtZeA.\nPublicado por IKASTETXEA Gasteiz en 9:52 a. m. No hay comentarios: Enlaces a esta entrada\nmendebaldeko ikasleak gara. eta gure azkenetariko ekintza bat kontatu nahi dizuegu: sagua eta katua.\nhonekin egoera askotan besteen ikuspuntua ere onartzeko baliogarri da.\nBlogak irakurtzea gustukoa al duzu?/ ¿Te gusta seguir los blogs?\ncultura paz (19)\nEider De Pablo (1)\nEsti Goikoetxea (1)\nEstibaliz Cano (1)\nGiza eskubideak (3)\nIzaskun Calvo (1)\nZiortza Celaá (1)\nkaixo mende!!!hemen gaude zeozer idazten irakaslea...\nYara&AiniKaixo! 4.B-ko ikasleak gara eta antzerki...\nhemen gaude antzerki/ariketa bat egiten. gutako ba...\nKaixo neska mutilok !!!!!!!!Oso interesgarria irud...\noso ondo egon da horrelako tailerrak egitea batez ...\n*],,maiiaLen nd paula,,[* GeuRe testiiGantzak\nALABArekin batera, FAMILIA eta HERRITARRAK GALDU N...\nBakerako urratsekin ikasitakoa\nLAGUN BATEN ISTORIOA\nENPATIA ONA ALA TXARRA???\nA.P.T/ GURE HERRI MAITEAREN ARAZOAK\nZer egin gauza hauek ekiditzeko?